open-index/open-wikipedia-markdown huggingface dataset:
集換式咭

**集換式咭**係一啲細細張、通常用比較厚嘅紙造嘅咭，會有好多唔同款，啲人可以攞嚟搜集或者收藏，玩集換式咭遊戲—簡稱 TCG —會用到。

## 搜集方式
喺集換式咭遊戲之中，開發商會以各種嘅方式嚟印咭，而設計遊戲嘅人往往仲要度埋印刷技術相關嘅嘢。响實際嘅應用上，典型嘅集換式咭遊戲會俾玩家透過以下呢啲方式嚟搜集咭：
***[[補充包]]**：幾乎所有現存嘅 TCG 都會推出補充包。玩家需要付出一定金額先可以買一包，而每包通常都包含一啲隨機抽出嘅咭，例如五張。透過購買補充包，玩家可以逐步擴充自己嘅卡片收藏。多數遊戲嘅補充包一包大約有八至十五張咭，並會分銷到玩具舖等零售點，方便玩家隨時購買。

***[[道具稀有度|稀有度]]**：喺現時嘅 TCG 入面，每張咭都有不同嘅稀有度，代表佢哋出現嘅機會高低。比較罕見嘅咭往往有更強大嘅能力，或者設計上較為複雜。為咗刺激玩家購買，補充包通常會設有固定規則，例如每包至少會有一張稀有卡。

***[[起始咭組]]**：起始咭組係一副已經組好、專為初學者設計嘅套牌，玩家買完就可以即刻開玩。呢啲套牌嘅特徵係主要由比較容易理解嘅咭組成——好多時候卡面只需要一兩行字就可以講清楚效果，令新手有條輕鬆入門嘅途徑。

***[[主題咭組]]**：主題咭組同樣係現成套牌，不過會圍繞某一個特定主題——例如「龍」——或者係一種特定嘅策略嚟設計。佢同起始咭組最大嘅分別就係，主題咭組唔一定以初學者為對象，所以唔會刻意只用簡單咭，而係可以包含操作難度較高嘅組合。

***[[二手貨市場]]**：主流 TCG 都形成咗龐大嘅二手貨市場。玩家之間可以進行交換，例如將自己「有但唔想要」嘅卡片——好似喺補充包抽到但唔合用嘅咭——換取自己需要嘅咭。玩家亦可以選擇用現金直接向其他玩家購買，或者將唔要嘅咭賣出。呢個模式造就咗龐大嘅交易市場，而某啲卡片仲會升值至極高價格。例如魔法風雲會早期（約 1993 至 1994 年）少量發行嘅卡片，因為供應極度有限而備受收藏家追捧，部分甚至炒到幾十萬美金一張。

## 對比賭博
交換式咭同賭博之間有一定嘅相似之處。兩者都涉及機率與不確定性：玩家買一包咭時，唔知會開出咩稀有度嘅咭，就好似賭錢落注嗰陣唔知結果。兩者都能夠刺激多巴胺分泌，令玩家對開包或者抽到稀有咭產生期待同興奮感。

## 睇埋
*收藏
*集換式咭遊戲
## 註釋

## 引咗

## 拎
* 點樣用 Magic 咭做投資，TCG Player ∞，呢篇文章講到點樣用魔法風雲會嘅咭做投資。
銳豐

**銳豐**（；）係中國廣東廣州一科技公司，1993年由王銳祥創辦，總部喺番禺區石樓鎮市蓮路10號，主要產業係生產照明同音響。佢屬下嘅LAX屬著名嘅音響品牌。

佢曾經搞過2010年夏季亞運、廣州國際燈光節、2011年夏季大運、十二運、2014年夏青奧、及2022年冬季奧運嘅燈光特效贊助商。

## 出面網頁
* 

類:廣州公司
類:番禺
孤兒淚

《**孤兒淚**》係香港歌手劉德華嘅歌。

## 製作資訊
呢首歌由莊奴填詞，Michi Tanaka同Shuji Terayama作曲，Adam Lee編曲。
冰墩墩同雪容融

**冰墩墩**（）同**雪容融**（）係2022年喺中國北京舉辦嘅冬奧會嘅吉祥物，2019年9月17號發佈。

其中，冰墩墩嘅形象係由廣州美術學院嘅曹雪教授設計，靈感出自熊貓。而雪容融嘅形象係由吉林藝術學院嘅學生姜宇帆設計，靈感出自燈籠。

## 攷

類:2022年冬季奧林匹克運動會
青春不要臉

《**青春不要臉**》（），係香港無綫電視製作嘅時裝電視劇，喺2022年1月播出，由余德丞、丁子朗同劉穎鏇領銜主演，並由戴祖儀、伍樂怡、林正峰、游嘉欣、孔德賢、謝可逸同戴耀明聯合演出，監製潘嘉德、林肯。

呢套劇係講1980年代香港幾位新晉電視藝員嘅奮鬥史，參考咗嗰時幾位藝人（譬如劉德華、周星馳、張曼玉）嘅真實經歷做藍本改編，亦刻意重新展現一啲經典嘅節目同劇集畫面。

## 濕碎嘢
2021年4月，劇組喺錦田郊外地方拍完外景之後，被發現漏低唔少垃圾無清走，甚至包括劇本，畀網民批評係呼應劇名「不要臉」。事後監製林肯回應話因為拍完已經天黑，清理現場嗰陣可能有睇漏眼，知道之後已經即刻派人返去清理。

## 出面網頁
* 青春不要臉 - tvb.com

類:2022年無綫電視劇集
日式海鮮飯

**日式海鮮飯**，日文叫**海鮮丼**，係日本式海鮮飯，主要係將幾款海鮮魚生鋪上一碗白飯上面。

## 睇埋
*魚生壽司飯
放射性 (搞清楚)

**放射性**除咗指核衰變其中一個過程，仲可以係：

*放射性 (Imagine Dragons嘅歌)
*
*
魚生壽司飯

**魚生壽司飯**，日文叫**散壽司**（ちらし寿司），係日本一種飯，當地將佢歸類做壽司，主要係將幾款魚生鋪上壽司醋飯上面。好多時魚生都會切碎，叫**角切魚生飯**。相傳初頭係沿自壽司舖切完魚生淨低嘅頭頭尾尾唔想嘥，就整成角切魚生飯。

## 睇埋
*日式海鮮飯
壽司卷

**壽司卷**，日文叫**捲壽司**（巻き寿司），係壽司嘅種類，將食材用壽司醋飯同紫菜捲成一卷，再切成一嚿嚿。

喺日本以外，壽司卷有個變種，紫菜唔係放最出面，而係捲埋入壽司醋飯入面，叫做**反卷**，日文叫**裏卷**（裏巻き）。

亦有款壽司卷將紫菜捲成雪糕筒嘅形狀，叫**手卷**。

## 睇埋
*紫菜卷
日式腐皮

**日式腐皮**，日文叫**油揚**（油揚げ），係日本式油炸腐皮，將豆腐切成薄片再炸兩次整成，可以用嚟整腐皮壽司，又可以做烏冬等麵食嘅配料。
開放數據

**開放數據**（，或者叫**開放資料**）指嘅係一種經過挑選同許可嘅資料。佢哋唔受著作權、專利權，同埋其他管理機制所限制，可以開放畀社會公眾，任何人都可以自由使用，無論係用嚟出版定係第二啲用途都唔受限制。
握壽司

**握壽司**（握り寿司）係最常見嘅壽司類型，亦係壽司嘅典型形象，係將一塊食材（通常係魚生）擺上一嚿仔壽司醋飯上面，皆因人手製作嘅握壽司需要壽司師傅用手輕力握實件壽司，所以就叫握壽司。
腐皮壽司

**腐皮壽司**，日文叫**稻荷壽司**（稲荷寿司），係種壽司，用日式腐皮包住壽司醋飯，係常見嘅平價壽司。
Facebook假名人廣告爭議

喺Facebook上面，有一啲廣告會用咗一啲名人嘅照片，去宣傳一啲服務或者產品，但事實上呢啲人並無支持或者宣傳有關嘅服務或者產品，甚至對廣告本身唔知情。不過，Facebook喺呢方面被指把關不足，引起一啲批評。

## 有關人士反應

### 針對Facebook嘅訴訟

* 澳洲首富 Andrew Forrest 喺2019年11月曾經向Facebook CEO 朱克伯格發公開信要求處理問題，去到佢2022年2月，向法院起訴 Facebook，指Facebook無為刊登嘅廣告把關，涉嫌欺騙澳洲 Facebook 用戶同埋違反洗錢法。

### Facebook嘅法律行動

* 香港歌手譚詠麟嘅相，曾經被盜用攞嚟宣傳加密貨幣廣告，去到2019年12月，Facebook宣佈起訴有關廣告公司。

## 參考
美荷樓

**美荷樓**（），係香港第一批徙置大廈之一，喺石硤尾，亦係現存歷史最耐嘅徙置大廈，而家係香港二級歷史建築。

呢座樓係1954年落成嘅頭8座石硤尾邨徙置大廈之一，原本叫做**H座**。1973年撥入石硤尾下邨成為**第15座**，1981年改叫**第41座**，同時多咗個名美荷樓。

美荷樓喺2005年封閉，不過佢被列為歷史建築冇拆到。擺咗幾年之後，2009年開始改建為**美荷樓青年旅舍**同埋旗下嘅**美荷樓生活館**，2013年啟用。

## 參考
荷蘭甲組足球聯賽

**荷蘭甲組足球聯賽**（）係荷蘭頂級職業足球聯賽，通常簡稱**荷甲**。喺1956年成立，由荷蘭境內嘅球會組成。

## 參賽隊伍
2025-26年荷蘭甲組足球聯賽賽季總共有18支球隊。

## 參考


## 連出去
*官方網站
國泰金融控股

**國泰金融控股公司**（英語：Cathay Financial Holdings Co., Ltd.，，簡稱：**國泰金控**），係臺灣嘅金融控股公司，霖園集團嘅核心公司。而家總資產高達近10兆新臺幣，係臺灣第一大金控。被台灣金融研訓院稱為亞洲區域性銀行重點集團之一。

## 參考
海葬

**海葬**係葬法嘅一種，方法有兩種，可以係將屍體包好之後放落海；又或者首先將屍體火化成骨灰，之後將骨灰撒落海度。

## 睇埋
*火葬
*土葬

## 出面網頁
*海上撒灰簡介 - 綠色殯葬
愛與夢 (王傑專輯)

《**愛與夢**》（；）係臺灣歌手王傑嘅第三十三張個人專輯同埋第十一張粵語專輯，發行日期係2002年7月12號。

## 曲目
### CD

### Bonus iVCD

## 攷
EDM

**EDM**可以係：
*放電加工（Electrical discharge machining）
*電子舞曲（Electronic dance music）
*推廣電郵（Electronic direct mail）
葡萄牙超級足球聯賽

**葡萄牙超級足球聯賽**（）係葡萄牙頂級職業足球聯賽，通常簡稱**葡超**。喺1934年成立，由葡萄牙嘅球會組成。

## 參賽隊伍
2024-25年葡萄牙超級足球聯賽賽季總共有18支球隊。

## 出面網頁
*
我愛大明星！驚嘆號

《**我愛大明星！驚嘆號**》（）係臺灣如何出版社響2007年3月8號出版嘅一本寫真書，呢本書喺臺灣賣出咗8萬本，仲加埋一隻VCD
；封面人物分別係臺灣藝人蔡依林、楊丞琳、羅志祥同黃立行。

## 目錄
# 勁爆高峰會
# 來談場『一夜情』吧！
# 男生女生誰最大？
# 失戀紀念日
# 我們都是透明人？
# 大明星最浪漫的事
# 演唱會10大恐怖事件簿
# 誰是PARTY QUEEN（KING）？
# 大明星之真心話大哉問
# 超級尾牙之賭神賭后543
# XD酷搜隊
# 依林公主日本敗家實錄大公開！
# 楊丞琳每天都要的5個寶貝
# 小豬國王日本的秘密地圖
# 黃立行首度公開創作的一天
# 經紀人報報之蔡依林篇
# 經紀人報報之羅志祥篇
# 經紀人報報之楊丞琳篇
# 經紀人報報之黃立行篇
# 藝人反爆經紀人之楊丞琳篇
# 藝人反爆經紀人之黃立行篇
# 藝人反爆經紀人之蔡依林篇
# 藝人反爆經紀人之黃立行篇
# 主打名人堂
# 楊丞琳，如果我是……
# 羅志祥，假如我是女生……
# 蔡依林的三個願望
# 黃立行的異想世界

## 參考
NEVER TOO LATE, MY PATH Mi WAY

《**NEVER TOO LATE, MY PATH Mi WAY**》係香港歌手葉巧琳嘅第2張個人EP，呢張唱片響2021年12月10號推出。

## 曲目

## 派台歌成績

## 攷

## 出面網頁
*Never Too Late, My Path, Mi Way - 葉巧琳 - MOOV
*NEVER TOO LATE, MY PATH Mi WAY - Sony Music HK
Clutch (搞清楚)

**Clutch**可以係：
*極力子：一架車嘅機械結構。
*Clutch (運動)：運動員喺競技遊戲嘅壓力之下所表現出嚟嘅現象。
食人魔

**食人魔**（），又有譯做**巨魔**，係歐洲一種傳說中嘅怪獸，响童話同現代奇幻故事當中都不時出現。唔同小說或者影視作品對食人魔嘅描述都有啲唔同。一般嚟講，食人魔嘅樣同形狀會大致似人類，但生得異常咁高大而且好多時好肥，傾向醜樣，大力得嚟又頭腦簡單。佢哋最大嘅特徵係中意食肉，尤其係中意食人類或者家畜嘅肉。

講食人魔嘅故仔，幾乎實係用食人魔做奸角嘅，但係都會有部份嘅作品會將食人魔描繪成比較正面嘅形象，例子可以睇吓《史力加》呢套奇幻片。

食人魔嘅英文名叫 **ogre**，可借入粵語作。乸嘅食人魔又有叫 **ogress**。

## 主要特性

故仔通常會話食人魔棲息响啲山卡啦咁遠嘅地方，例如係陰暗嘅山窿、深山或者沼澤呀噉，如果有旅行嘅人類路過佢哋嘅住處，食人魔就會嘗試捉呢啲人嚟食。不過童話故事著長靴嘅貓又有講到好似貴族噉住喺城堡裡便嘅食人魔。

响外形上，食人魔通常生得異常咁高大而且仲好強壯，部份嘅作品可能會將佢哋描述做有成幾個大人咁高（可以睇返文頭嗰幅畫）。佢通常生得青面獠牙，亦有可能好肥有個大肚腩（因為食肉食得多）。啲人亦好興將食人魔描繪成係具有某啲「令人作嘔」嘅特徵，例如係皮膚上面生滿晒瘡，或者係個身散發住一陣陣汗或者死屍嘅臭味... 呀噉。

响行為上，食人魔最大嘅特徵係中意食肉，會捉人類或者家畜嚟食，好多時又會零舍中意食細路仔，例如童話故事小手指公嘅情節就有提到食人魔想捉班細路嚟食，但係班細路靠住機智逃離食人魔嘅魔掌。食人魔嘅其他常見特徵包括有頭腦簡單同埋充滿攻擊性等等。

## 文化描述

英文 **ogre** 呢隻詞，據講最先係借自 18 世紀嘅法語嘅。法國童話作家沙略·佩羅响 1697 年已經有用到呢隻字詞，而且仲有證據指隻字詞可以再一路追溯到去 12 世紀嘅文學作品金碟故事（暫譯）嗰度：
:"Et s'est escrit que il ert ancore
:que toz li reaumes de Logres,
:qui jadis fu la terre as **ogres**,
:ert destruite par cele lance."
上面段字嘅大致粵譯如下：
:「經文話佢會返嚟，
:返嚟洛嘎斯嘅所有領域，
:呢笪土地本來係屬於 **ogre** 嘅，
:（佢）會用嗰把長矛摧毀佢哋（ogre）。」

多個童話故事都有提到食人魔，例子有著長靴嘅貓、小手指公同埋某啲版本嘅睡公主呀噉。著長靴嘅貓講到身為主角嘅長靴貓用機智誅殺食人魔，係典型嘅「英雄打低食人魔」故仔。除此之外，亦可以睇睇藍鬍鬚—藍鬍鬚呢個角色嘅形象，被指係有啲似典型嘅食人魔。

現代嘅奇幻虛構作品亦成日會講到食人魔，例如係响廿一世紀初風靡全球嘅奇幻文學哈利波特、奇幻遊戲經典龍與地下城以及係 TCG 元祖魔法風雲會呀噉。奇幻片史力加亦幾受人注意，呢套戲以史力加呢隻食人魔做主角，講佢查實心哋唔壞，只不過係因為生得醜樣而受人誤解同排斥。

## 圖庫

File:Barbebleue.jpg|插畫：藍鬍鬚將條有魔法嘅鎖匙交畀女主角。
File:Poucet10.jpg|插畫：食人魔想捉細路嚟食。
File:Kindlifresserbrunnen Ogre Fountain in Bern Switzerland by Robbie Conceptuel.png|2024 年响瑞士影到嘅一座雕像；座雕像描繪食人魔响度食細路仔。
File:Der kleine Daumling (2).jpg|插畫：都係畫食人魔想捉細路嚟食。
File:Puss in Boots (136548447).jpg|插畫：長靴貓同食人魔（坐响張櫈上面受人服侍嗰個）會面。
File:Kyosai Oni in priest's robes.jpg|呢幅畫描繪惡鬼著住佛教僧人噉嘅衫—日本嘅惡鬼都係一種食人怪獸，被指係好似西方嘅食人魔。


## 相關
*巨人（約頓巨人）
*仙子
*食屍鬼
*科學怪人
*拿非利人
## 註釋

## 引述

## 連結

*我哋啲食人魔肚餓啲㗎 ，電視橋段網講食人魔呢條橋段，以及係唔同嘅創作品點樣用呢條。
西非教省教會

**西非教省教會**（）係普世聖公宗覆蓋西非喀麥隆、維德角、岡比亞、加納、畿內亞、利比利亞、塞內加爾、塞拉利昂八國內十七個教區嘅一個教省。加納係最多教區嘅國家，而家有十一個。

## 史
1752年響加納開始傳道工作。1951年由五位西非教區（阿克拉、拉哥斯、尼日爾、塞拉利昂同岡比亞暨畿內亞教區）主教得到坎特伯里大主教嘅同意建立西非教省教會。1977年利比利亞教區（）加入教會。1979年2月，尼日利亞教會成立獨立教省。1981年，塞拉利昂將自由城教區被劃分部分為博城嘅傳道教區，並響加納成立了海岸角、科福里杜阿、塞康第同蘇尼亞尼／塔馬利四個教區。1985年，岡比亞暨畿內亞教區被劃分為講英文嘅岡比亞同講法文嘅畿內亞。阿桑特曼蓬教區曾經係庫馬西嘅副主教座，喺2014年11月正式成立教區。

最後17個教區，代表加納嘅11個教區同其他七個國家嘅6個教區。對於呢個原因，正係採取行動使加納成為一個獨立教省。加納已具有「內教省」地位，佢大主教直到2019年都是成個西非教省嘅大主教。

今日，教會必須喺基督徒仍然係少數嘅內亂地區生存。

## 大主教
西非內教省大主教同加納內教省大主教都有自己內教省嘅領導。兩個之一會係西非大主教，係教會嘅主教長。任職大主教嘅係：

;西非教省教會主教長一覧

;西非內教省大主教

;加納內教省大主教

## 教籍
今天，響構成教省嘅國家入面，估計有3500萬人口中有超過一百萬聖公宗信徒。

## 架構
西非教省教會嘅教會體制係主教制，同其他聖公宗教會一樣。教會保持著一個組成教區嘅地理牧區系統，並自2012年各教區已組成內教省。目前有兩個內教省包埋17個教區，每個內教省同教區分別由一位大主教同一位主教領導。

;西非內教省

;加納內教省

## 崇拜同禮儀
西非教省教會擁護三品聖職：會吏、牧師，同主教。唔單只使用當地唔同嘅公禱書，重會響塔馬利教區用嘅英格蘭教會《選用禮儀書》（），因為用現代英文更易明。

## 教義及教規

西非教省教會中心教導係耶穌基督嘅生活、死亡同復活。教會嘅基本教導或教會要道問答包括：
* 耶穌基督係完全人同完全神。祂死亡並喺死亡復活。
* 耶穌繼續提供對於果啲相信永生方向。
* 新舊約聖經由人喺「聖靈充滿之下」而寫成。次經係基督徒崇拜使用嘅額外經典，但無教義嘅形成。
* 兩大同需要聖禮係入門聖事同聖餐聖事。
* 其他聖禮儀式係堅振聖禮、聖秩聖禮、婚姻聖禮、修和聖禮同傅油聖禮。
* 相信天國、地獄同耶穌榮耀中再現。

聖公宗三個職權來源係聖典（聖經）、傳統、同理性；這三個來源以動態嘅方式權衡。平衡聖經、傳統同理性追溯到一位16世紀護教士理查·胡克嘅工作。喺佢嘅模式裏，聖經嘅教義同聖經清楚咁列明接受正確嘅事物達成首要嘅方法。含糊不清嘅問題取決於由理性查驗嘅傳統。

## 婦女聖職
響2000年第20屆教省議會上，教省原則上批准按立婦女祭司聖職。目前，唔同教區有各種唔同做法，其中一啲仍然禁按立婦女做祭司，而另一啲就歡迎呢種做法。教省唔准按立婦女做主教。

## 跨宗派關係
好像一啲其他聖公會，西非教省教會係合一嘅普世教會協會會員。

## 聖公宗再結盟
西非教省教會係最早就允許同性結合同非獨身嘅同性戀神職人員祝福問題上要同美國聖公會斷絕共融嘅聖公會教省之一。不過，聖公會利比里亞教區繼續同佢保持完全共融關係。西非教省教會作為南半球聯盟同全球聖公宗前途會議成員，一直積極參與聖公會再結盟。大主教響2008年成為前途會議創會主教長。大主教出席2013年10月由21至26號喺肯亞賴羅比召開全球聖公宗前途會議（第二次前途會議）。唔似佢嘅前任大主教，佢被視為普世聖公宗教省保守派同自由派之間「和解」嘅支持者，特別係加拿大聖公會同美國聖公會，並參與咗非洲同北美洲各主教之間幾次會議。
佢無出席前途會議嘅任何會議。佢仍然係響2017年六月參加北美洲聖公會第三屆教省議會嗰11個主教長之一。佢重出席咗2017年9月8號至9號響埃及開羅南半球聯盟會議，亦係同其他九個聖公宗主教長公報簽署人之一，包括嚟自北美洲聖公會嘅佛利·畢奇（）。

教省響2018年6月17至22號喺耶路撒冷舉行嘅第三次前途會議上嚟自加納、岡比亞、畿內亞同塞拉里昂共13位成員代表出席。

前途會議主教長議會響2019年5月6號嘅議會公報中宣布，蘇尼亞尼教區將喺費斯圖斯·耶博亞·阿蘇瑪主教領導下將教區發展成喺加納呢個運動嘅官方分支。

喬納森·哈特大主教參加咗響2019年10月11至12號喺埃及開羅舉行嘅第七屆南半球聯盟會議。哈特大主教反對同性婚姻合法化，反對喺教堂同性關係嘅祝福。

2021年，由於加納教區批准咗將LGBTQ倡導定為犯罪並加重對同性關係懲罰嘅立法，聖公宗教省受到咗公眾媒體嘅關注以
同埋普世聖公宗入面審查；同性戀性關係喺加納已經係非法嘅。普世聖公宗入面合一支柱之一嘅英格蘭教會猶斯定·韋爾比（）大主教發表聲明譴責加納主教，並重申佢對LGBTQ公民權利嘅支持。英格蘭教會約克大主教士提反·科特雷爾（）同倫敦主教撒拉·穆拉利（）重發表聲明譴責加納主教嘅反LGBTQ行動。

## 註

## 攷

## 延伸閱讀
*

## 出面網頁
*西非教省教會喺普世聖公宗網站
*聖公會阿桑特曼龐教區
*聖公會利比利亞教區
*塞拉里昂聖公宗史資源

類:普世聖公宗教會

類:普世教會協會會員
腰腳韻

**腰腳韻**係一種押韻方式，主要係上句孻韻押跟尾句中間一笪嘅韻（攞腰接腳），來褦埋兩句相鄰句。壯傣人肯使種押韻方式多，喺民歌或者噻啲流行歌當中。

## 韻撈到使
腰腳韻噻時得撈腳韻一齊使喺民歌或者民謠當中，表現爲第一二句成腰腳韻，第二三句成腳韻，第三四句又成腰腳韻。
咭套

**咭套**（）係一啲設計嚟裝住咭牌嘅套，通常用塑膠造。咭套最常見嘅用途係俾玩 TCG 嘅人攞嚟裝住佢哋啲收藏品。
## 攷

類:套
標量乘法

**標量乘法**（）係向量空間嘅一種基本運算。將一個實數向量做標量乘法即係將個向量用一個正嘅實數嚟乘個向量嘅數值，而途中個向量方向唔變。
戰鬥

**戰鬥**（）係指兩個或者以上嘅人嘗試用暴力傷害或者殺死對手，廣義上可以包埋「用武力鬥爭，但唔係想真係傷害對手或者攞對手命」嘅情況。
唱遊

**唱遊**係種教學活動，多數響學前班、幼稚園同小學低年班出現。唱遊活動入面，教師會向一班學生播音樂或者歌，然後教師會指示學生做動作，譬如拍手、踏腳、模仿動物同大自然嘅聲音；又或者跟住音樂節奏跑跑跳跳、玩遊戲。

## 參考
沙迪奧文尼

**沙迪奧文尼**（**Sadio Mané**，）係塞內加爾職業男足球員，司職翼鋒，而家效力緊沙地職業足球聯賽球會艾納斯同塞內加爾足球代表隊。

## 攞過嘅獎
; 塞內加爾足球代表隊
* 非洲國家盃冠軍：2021

; 薩爾斯堡紅牛
* 奧地利超級足球聯賽 冠軍：2013–14
* 奧地利盃 冠軍：2013–14

; 利物浦
*世界冠軍球會盃：2019年
*歐洲聯賽冠軍盃：2018–19賽季
*英格蘭超級聯賽冠軍：2019–20賽季
*歐洲超級盃：2019年

;個人

## 攷

## 出面網頁
帕潘德里歐

**帕潘德里歐**可以係：

*佐治·帕潘德里歐
*安德烈亞斯·帕潘德里歐
*佐治奧斯·帕潘德里歐
*達馬斯基諾斯大主教，原名達馬斯基諾斯·帕潘德里歐
召喚魔法

**召喚魔法**（）係指用魔法嚟同超自然物體（例如係邪靈呀噉）溝通，並且嘗試召喚呢啲物體嚟自己身邊，要呢啲物體幫自己做嘢。

召喚魔法係現代奇幻故仔成日用嘅橋段。
Jean-Joseph Sanfourche

**Jean-Joseph Sanfourche**（）係法國一個後印象派畫家。

## 參考

## 出面網頁

類:法國畫家
類:癌死者
中本聰

**中本聰**（），有啲日本媒體叫佢做**中本哲史**，係位元幣協議同埋相關軟件Bitcoin-Qt嘅創造者。佢自稱係日裔美國人，但無人知道佢嘅真實身分。

中本聰喺2008年發表一篇名為《比特幣：一種點對點式的電子現金系統》（）嘅論文，描述咗一種被佢稱為「比特幣」嘅電子貨幣同埋佢嘅算法。2009年，佢發布咗首個比特幣軟件，並正式啟動咗比特幣金融系統。2010年，佢逐漸淡出並將項目移交畀比特幣社區嘅其他成員。中本聰據說持有約一百萬個比特幣，而呢啲比特幣喺2021年底時嘅價值超過400億美元。

## 備註


## 參考


類:位元幣
布魯日足球會

**布魯日足球會**（**Club Brugge K.V.**）係喺比利時布魯日嘅足球會，而家打緊比利時職業聯賽。

## 榮譽
*比利時職業聯賽冠軍：1920年、1973年、1976年、1977年、1978年、1980年、1988年、1990年、1992年、1996年、1998年、2003年、2005年、2016年、2018年、2020年、2021年、2022年
*比利時盃冠軍：1968年、1970年、1977年、1986年、1991年、1995年、1996年、2002年、2004年、2007年、2015年

## 參考


## 連出去
*官方網站
皇家安德列治體育會

**皇家安德列治體育會**（Royal Sporting Club Anderlecht）係一間喺比利時安德列治嘅足球會，而家打緊比利時職業聯賽。

## 榮譽
*比利時職業聯賽冠軍：1946–47年、1948–49年、1949–50年、1950–51年、1953–54年、1954–55年、1955–56年、1958–59年、1961–62年、1963–64年、1964–65年、1965–66年、1966–67年、1967–68年、1971–72年、1973–74年、1980–81年、1984–85年、1985–86年、1986–87年、1990–91年、1992–93年、1993–94年、1994–95年、1999–2000年、2000–01年、2003–04年、2005–06年、2006–07年、2009–10年、2011–12年、2012–13年、2013–14年、2016–17年

## 參考


## 連出去
*官方網站
起始手牌

**起始手牌**（）係指咭遊戲入面對局開始嗰陣一位玩家手上嘅咭，例如喺啤牌遊戲廿一點入邊，玩家嘅起始手牌就係一張明牌一張暗牌。
維拉利爾足球會

**維拉利爾足球會**（）係西班牙華倫西亞自治區維拉利爾一間足球會，喺1923年成立，係西班牙甲組足球聯賽嘅球隊之一。

## 參考

類:華倫西亞自治區
李察·加菲

**李察·加菲**（**Richard Garfield**，）係美國一個數學家，出名在創始咗《魔法風雲會》呢隻 TCG 元祖。
決鬥大師 TCG

**決鬥大師**（，簡稱  ）係源自日本嘅一隻 TCG，始創於二〇〇二年。喺最基本嗰個版本中，呢隻遊戲玩嘅係一對一對局，兩位玩家各自攞住自己嘅咭組，對局開始嗰陣佢哋各抽五張咭做手牌，再各抽五張咭做**防護盾**，進行對局，遊戲目標係召喚生物，攻破對手嘅防護盾，打破晒對手嘅防護盾然後再對對手作出最後一擊，就謂之勝利。

決鬥大師啲咭初頭係以英文為主嘅，但由於其銷量不足，自從二〇〇六年起，隻遊戲就改為主打日本市場，啲咭變晒以日文為主。即使係噉，決鬥大師喺粵港地區以至東亞多地依然有一定量嘅 fan 士。

## 核心玩法

玩家一對一對局，每位玩家要各自收集咭牌同埋準備自己嘅咭組，咭組最少要有 40 張咭，而同名嘅咭不得超過四張。

對局啱啱開始嗰時，雙方要洗牌，而且擺低咭組，由咭組抽五張咭做起始手牌，再抽五張咭面向下擺低做**防護盾**，雙方唔准睇啲防護盾係咩咭。遊戲嘅目的係要打破晒對手嘅防護盾，然後再對對手進行最後一次攻擊。
*同典型嘅集換式咭遊戲一樣，除咗先攻嗰位牌手嘅頭一個回合之外，牌手每個回合起始嗰陣都要由咭組抽一張咭。
*法力系統：喺每個回合中，玩家都有權將其中一張手牌背面朝下擺落法力區，用嚟做**法力**。
*召喚生物或者施展咒語：咭牌左上角會有個法力費用值，表示使用呢張咭要支付幾多法力；使用呢啲咭嗰時，玩家要**橫置**自己法力區中嘅法力，一般嚟講每張噉樣橫置咗嘅法力牌都算係支付一點咁多嘅法力；使用咭牌嗰陣支付嘅法力，最少一張要係同用緊嗰張咭屬同一文明嘅。
*回合最後階段係戰鬥，玩家可以橫置自己嘅生物作出攻擊，橫置就謂之作出咗行動，生物可以攻擊對手橫置咗嘅生物，或者攻擊對手本人。
*防護盾：生物攻擊對手，就會打爆若干量嘅防護盾，而每次攻擊打爆幾多張防護盾，就視乎該生物本身嘅能力而定；被攻破嘅防護盾會返去佢擁有者嘅手成為手牌，即係連番受到攻擊、處於劣勢嘅牌手可以憑呢啲咭得到返少少優勢，有機會藉此逆轉戰局。假如某位牌手喺冇晒防護盾嘅情況下受到生物攻擊，就算係受到直接攻擊，噉嘅話佢就算係落敗。
*防護觸發：部份咭牌上面會寫明，話佢有防護觸發嘅功能；一張有防護觸發能力嘅咭牌，以被打破嘅防護盾嘅形式返上手牌嗰陣，其擁有者有權唔支付任何費用就即刻使出佢，戰術上係一種重要嘅反擊手段。
*重置：一位玩家嘅回合開始嘅時候，除咗有得抽咭，佢嘅法力同生物冚唪唥會重置，重置返即係有得再度橫置，用嚟攻擊或支付法力費用等。

## 咭牌分類
初代嘅咭牌可以分做幾種：
*生物：玩家可以召喚生物，用以攻擊、防守同發動特殊能力。一隻生物召喚咗之後後，佢通常要等一個回合先可以作出攻擊。
*咒語：即時發動效果嘅咭，上面嘅文會講明佢哋有咩效果，常見嘅效果包括俾使用者抽多啲咭、破壞對手嘅生物或者強制橫置對手嘅生物等。

決鬥大師同多數集換式咭遊戲一樣，都會同啲咭分 faction，意思即係指規則上限住邊啲咭容易喺同一副咭組中使用。喺決鬥大師裡便，有所謂嘅五大文明，每張咭都屬於一個或多個文明，而使用咭牌嗰時用嚟支付費用而橫置嘅法力，要有齊晒用緊嗰張咭嘅文明，例如施展光之文明嘅咭嗰時橫置嘅法力，最少一張要係光之法力，而施展同屬光同水文明嘅咭嗰時，使用嘅法力就要有光又有水先得。五大文明嘅戰鬥風格各異：
*光之文明：擅長防禦同回復，有好多效果可以強制橫置對手嘅生物令佢哋無法行動，甚至恢復防護盾嘅數量。
*水之文明：擅長補充手牌同干擾，能夠將對手嘅生物彈返上手牌同埋打消對手嘅咒語。
*幽暗文明：擅長破壞生物同傷害對手，能夠直接破壞對手嘅生物、強迫對手抌手牌同埋令死咗嘅生物復活。
*火之文明：擅長快速攻擊，譬如係破壞小型生物，或者一出就即刻可以進攻（**速攻**）嘅生物呀噉。
*自然文明：專注於建立法力資源，例如用咒語將咭組嘅咭直接移去法力區，夠法力就可以召喚巨型嘅生物。

## 類似遊戲

決鬥大師同魔法風雲會（MtG）喺玩法上有明顯嘅相似之處，不過就做咗相當程度嘅簡化，例如決鬥大師除咗防護觸發之外，就冇得喺對手嘅回合中使用自己嘅咭，唔似得魔法風雲會噉。事實係兩者起初嘅時候都係由同一間公司發行嘅。

## 詞彙一覽

遊戲重要詞彙嘅英文版：
*法力，mana
*橫置，tap / 重置，untap
*防護盾，shield
*防護觸發，shield trigger
*生物，creature
*咒語，spell
日文版嘅咭，會用片假名，直接寫出呢啲英文詞嘅日化讀音。

## 引咗

## 註釋

## 外拎
*香港 DM 界 Wiki
魔獸世界集換式咭遊戲

《**魔獸世界集換式咭遊戲**》（**World of Warcraft Trading Card Game**）係一隻 TCG， 2013 年停產。
砌咭組遊戲

**砌咭組遊戲**（）係咭遊戲嘅一種，涉及玩家响對局當中攞咭牌同砌自己嘅咭組（相對於砌好咭組先對局嘅 TCG）。
非洲國家盃

**非洲國家盃**（**Africa Cup of Nations**），簡稱**非國盃**，係非洲足球協會每兩年一度搞嘅足球賽，1957年搞第一屆。

攞得最多非洲國家盃嘅非洲足球代表隊係埃及，攞過七次非洲國家盃冠軍。

類:足球賽
類:非洲國家盃
CYC家族

《**CYC家族**》係香港電台電視部1993年製作嘅校園青少年單元劇，以公益少年團同公益青年服務團作為題材。

## 每集一覽

## 出面網頁
*香港電台網站 : 電視|青春的軌跡-CYC家族
2021年日本聯賽盃

**2021年日本聯賽盃**係第29屆日本聯賽盃，最後由名古屋鯨魚捧盃。

## 參賽隊伍
;直接入分組賽

;直接入半準決賽
*川崎前鋒、名古屋鯨魚、大阪飛腳、大阪櫻花

## 賽事
### 分組賽
#### A組

#### B組

#### C組

#### D組

### 淘汰賽

#### 淘汰圈附加賽

|}

#### 半準決賽

|}

#### 準決賽

|}

#### 決賽

## 參考


## 出面網頁
*官方網站
驕陽歲月

《**驕陽歲月**》係香港電台電視部1993年製作嘅青少年劇集。劇中描述1990年代香港青少年嘅喜怒哀樂，對偶像嘅崇拜，對前途嘅迷惘，對音樂嘅沉迷，有喜有怒。

## 每集一覽

## 出面網頁
*香港電台網站 : 電視|青春的軌跡-驕陽歲月
聲控鬥室

《**聲控鬥室**》（），前名《**聲戰**》，係香港電視娛樂製作嘅遊戲節目，由P1X3L全體成員（吳啟洋、歐鎮灝同葉振弘）主持，2022年2月14號到3月4號逢禮拜一到五23:00-23:30喺ViuTV播出。節目會搵藝人嘉賓玩同聲有關嘅遊戲，概念被認為有啲似2009年無綫電視遊戲節目《耳分高下》。

## 每集一覽

## 出面網頁
*ViuTV：聲控鬥室

## 電視節目變遷
媽咪Kingdom

《**媽咪Kingdom**》（）係香港電視娛樂製作嘅育兒資訊節目，由周雅霏同陳子豐主持，2022年2月12號到4月16號逢禮拜六20:00-20:30喺ViuTV播出。節目會講懷孕同育兒相關嘅話題。

## 每集一覽

## 出面網頁
*ViuTV：媽咪Kingdom

## 電視節目變遷
(I Can't Get No) Satisfaction

《**(I Can't Get No) Satisfaction**》係英國搖滾樂隊滾石嘅歌。

## 榜單同認證

### 週榜

### 年榜

### 全時段榜單

### 認證

## 參考
### 引用

### 資料

* 

## 出面網頁

*
* "The Greatest Songs Ever! Satisfaction" at *[[Blender (magazine)|Blender]]*
*
* "Origin of 'Satisfaction' (2020 article)"
Jagger–Richards

**Jagger–Richards**係Mick Jagger同Keith Richards組嘅英國詞曲作家二人組。佢哋大部分作品都係寫畀滾石樂隊。

## 參考

## 出面網頁
* Rolling Stones Discography
* Jagger/Richards Part I
*
Ryu (歌手)

**Ryu**（；本名**閔寬宏**），係韓國男歌手。佢嘅代表作有《從開始到現在》。

## 音樂作品
### DVD
* 冬のソナタ コンサート　 featuring Ryu （2005年7月29日）
* Ryu Live 2005～ユメ-襟を濡らす涙～（2005年11月16日）
* Ryu Live 2006 おとぐすり（2006年8月2日）
* Ryu Live 2006 A better day（2007年2月28日）
*LIVE DVD『Ryu JAZZ流 Live Selection』（2011年9月7日）

## 參考

## 出面網頁
*
*
阿滴英文

**阿滴英文**（**Ray Du English**）係臺灣一個由哥哥**阿滴**同妹妹**滴妹**一齊組合而成嘅YouTube頻道。擁躉暱稱為「小滴」。

## 睇埋
*

## 出面網頁
*阿滴英文YouTube頻道
*
*
新左營車站

**新左營車站**係臺灣鐵路管理局縱貫線嘅一個車站，位於臺灣高雄市左營區半屏山東南側，同台灣高鐵左營站、高雄捷運左營/高鐵站緊鄰（共站唔共構），並且同前者共用一棟汽車停車大樓。經由該大樓4樓嘅匝道，可通往國道10號、國道一號。

## 註釋

## 參考
陳珏明

**陳珏明**（Alvin Chan）係香港傳媒工作者，基督徒，攞過唔少新聞獎項，前《蘋果日報》人物專題組首席記者。《蘋果日報》被政府打壓關閉後，佢開設「記者 陳珏明」嘅Facebook頁，為香港人繼續報新聞。

## 經歷
佢喺2003年畢業後，做過《星島日報》、《壹週刊》、《東周刊》、《信報》、《852郵報》、《香港01》，攞過唔少新聞獎項，喺2019年3月加入《蘋果日報》。

### 自由身記者時代（2021年起）
2021年6月，香港政府引用北京未經諮詢或香港人同意嘅《港版國安法》，強行採取法律行動令《蘋果日報》被逼停刊  ，陳珏明亦因而失業。佢形容《蘋果日報》死得不明不白，但佢冇放棄，並喺8月開設Facebook專頁，繼續以記者身份報導新聞。佢揚言要「繼續採訪，對抗呢種不公不義」，但佢亦坦言，無咗身份之後，好多工作都冇咁方便。

佢嘅Facebook頁幾乎每一個帖文都有落Hashtag，提示著《蘋果日報》、後來同樣因為《港版國安法》嘅法律行動而停刊嘅《立場新聞》同埋《眾新聞》被政府打壓結業後已經過咗幾多日（例如：#no_AppleDaily_day228、#no_StandNews_day41、#no_CitizenNews_day35）

## 參考


## 睇埋
* 梁嘉麗 - 前蘋果港聞專題組記者，《蘋果日報》被逼結業後另一個開設個人專頁為港人報新聞。

## 出面網頁
*
科斯塔夫

（），全名**莊·科斯塔夫爵士**（），係莎翁筆下嘅一個虛構角色，喺莎翁嘅好幾部劇作當中出過場。佢身為一個騎士，但又肥又自大，終日不務正業淨係掛住飲酒作樂。

科斯塔夫喺莎翁嘅多部作品當中都有出現，例如好出名嘅莎士比亞喜劇《溫莎嘅風流婦人》（The Merry Wives of Windsor）就係以佢做主角嘅，講佢因為唔夠錢使所以想勾引鎮上面嘅兩位有錢夫人，結果畀兩位夫人整蠱，喺成個鎮嘅人面前出丑。

## 睇埋
*《科斯塔夫歌劇》
科斯塔夫 (歌劇)

《》（）個名取自同名嘅莎翁虛構角色，係由意大利作曲家威爾第作曲嘅一齣三幕歌劇，個故仔係改編自莎翁幾份有提到科斯塔夫嘅劇作嘅，尤其係《溫莎嘅風流婦人》。

## 情節

齣劇設喺 15 至 16 世紀嘅英格蘭。

話說科斯塔夫（Falstaff）周圍去玩，有日玩到嚟溫莎鎮。佢喺旅館度數錢，發覺自己唔夠錢使，要諗計搵錢，佢諗諗吓諗到條「好橋」：佢打算勾引溫莎鎮上面兩位屋企有錢嘅夫人－科特夫人同培琪夫人，跟住趁機呃嗮佢哋同佢哋老公嘅錢；諗好橋，科斯塔夫就坐低郁手寫情信，兩封信一封畀科特夫人一封畀培琪夫人；寫好佢就命令佢手下－皮斯圖同埋廉姆，叫佢哋將信送畀兩位夫人；皮斯圖同廉姆唔肯噉做，科斯塔夫就趕佢哋走；皮斯圖同廉姆因而想向科斯塔夫報仇，就走咗去將科斯塔夫條詭計講咗畀法蘭克·科特（科特夫人嘅老公）同佐治·培琪（培琪夫人嘅老公）知。

兩位先生反應好唔同：培琪先生一啲都唔擔心，信自己老婆唔會接受科斯塔夫嘅假求愛，但科特先生疑心好重，驚自己老婆會接受科斯塔夫嘅假求愛。然後滿心妒忌嘅科特先生就喬裝，假扮成「布祿先生」（Master Brook）想去刺探科斯塔夫。

同一時間，有三個男人一齊向安妮·培琪（培琪夫人個女）求愛：培琪夫人想佢個女嫁畀嚟自法國嘅基絲醫生，培琪先生想佢個女嫁畀阿伯拉罕·斯蘭德（縣治安官嘅堂細佬）；安妮本人就對兩個男人都冇興趣，而係同鎮上面嘅後生紳士范堂相戀。問題係，安妮阿爸好唔鍾意范堂（理由係范堂打前好揮霍無度，嘥嗮佢家族啲錢，畀人覺得佢係個二世祖），因而落力拒絕畀佢個女嫁畀范堂。

成班人就「安妮要同邊個結婚」嗌咗場大交之後，就各自返去做自己嘢。冇幾耐，科特夫人同培琪夫人分別收到科斯塔夫嘅情信（送信嘅係科斯塔夫個男仔侍從羅賓）；兩位女士唔上當，仲將件事講咗畀對方知，在場幾位女士－科特夫人、培琪夫人、安妮同快嘴桂嫂－睇咗兩封信，發現兩封信除咗收信人個名之外完全一個板；兩位「風流婦人」（merry wives）對又老又肥嘅科斯塔夫完全冇興趣，而且仲覺得有啲嬲想懲罰佢，於是四位女士就諗到條橋，諗住假扮接受科斯塔夫嘅求愛，跟住再趁機會整蠱科斯塔夫。四位女士傾好咗，科特夫人就寫回信畀科斯塔夫，話自己接受佢嘅求愛，仲喺信入面講好埋時間，叫科斯塔夫趁佢老公出咗門口靜靜雞去佢屋企，然後派快嘴桂嫂送信。

科斯塔夫收到回信，以為自己奸計得逞好開心。喺呢個時候，假扮成「布祿先生」嘅科特先生到咗旅館，見到科斯塔夫。佢刺探科斯塔夫：「布祿先生」聲稱話自己鍾意咗科特夫人想勾引佢，但科特夫人好有規矩唔受佢引誘；於是「布祿先生」就出錢，話要請科斯塔夫去勾引科特夫人，想沾污科特夫人嘅名聲；科斯塔夫聽到，興奮到大笑咗出嚟（諗住自己勾引大計得逞之餘仲即刻有錢收），話自己已經約好同科特夫人幽會，到咗時間要出門口。隨住科斯塔夫一路大笑一路換件靚衫想出門口，科特先生好嬲，諗住自己真係「戴咗綠帽」，仲大聲話培琪先生係個蠢材。

科斯塔夫到咗科特夫人屋企。班風流婦人出詭計，引誘科斯塔夫捐入去個（裝滿嗮污糟衫嘅）洗衣籃度；正當班女士喺度諗「要點樣玩科斯塔夫先好」之際，科特先生殺到，仲帶住班鎮民想捉姦，佢哋搵唔到科斯塔夫（因為科斯塔夫匿埋咗喺個洗衣籃裏面）就開始搜屋，科特先生發嗮脾氣，大大聲話要殺咗科斯塔夫；與此同時，科特夫人叫幾個僕人將洗衣籃入面嘅嘢倒入窗外條河度（科特夫人屋企咁啱喺條河隔離）。結果科斯塔夫就同成拃污糟衫跌咗入條河度。不過科斯塔夫仲唔肯放棄，諗住班女士「只係喺度扮冷淡扮矜持」。

經過一輪波折，喺培琪夫人、安妮同快嘴桂嫂嘅澄清下，班女士解開咗科特先生嘅誤會。然後佢哋拉埋科特先生同培琪先生加入，仲想喺全溫莎嘅人面前整蠱科斯塔夫，要科斯塔夫喺全鎮人面前出丑。班女士又再假扮接受科斯塔夫求愛，寫信叫科斯塔夫喬裝扮成**獵人阿向**（Herne, the Hunter）去溫莎森林同佢哋幽會。封信送咗出去之後，科特夫人就搵埋佢哋啲鄰居加入，諗住成班人喬裝扮成仙子嚇科斯塔夫。喺呢個時候，培琪夫婦想出詭計－培琪先生佢想乘機要安妮嫁畀阿伯拉罕·斯蘭德，就叫安妮著白色衫，然後話畀斯蘭德知安妮著白色衫，等斯蘭德可以趁整蠱科斯塔夫期間嘅混亂將安妮拉埋一邊，再喺事後慶祝嗰陣同安妮結婚；培琪夫人都想做同樣嘅嘢，叫安妮著綠色衫，叫基絲醫生趁混亂將安妮拉埋一邊。安妮得知佢阿爸阿媽嘅詭計，就同范堂一齊諗到條計。

一到咗幽會嘅時間，班女士同科斯塔夫會面，然後班扮成仙子嘅鎮民就出嚟「攻擊」科斯塔夫，嚇到科斯塔夫冇咗半條命咁滯。同時斯蘭德、基絲醫生同范堂三個人都趁住混亂，由人群度拉走佢哋心目中嘅「未來老婆」。

科斯塔夫喺全鎮嘅人面前出丑，最後終於認衰，話自己抵死，仲畀科特先生攞走佢嘅馬，補償科特先生出嚟請佢勾引科特夫人嘅錢。事後在場嘅鎮民就開始慶祝，仲有人話想趁機會同自己嘅對象結婚。不過斯蘭德同基絲醫生都發現自己拉走嘅「未來老婆」唔係安妮，喺呢個時候，范堂拖住安妮行出嚟－原來范堂同安妮兩個人事先安排咗搵人頂替安妮著白色衫同綠色衫，范堂批評培琪夫婦，話佢哋唔應該迫自己個女嫁畀唔鍾意嘅人。最後培琪夫婦都認衰，肯接受范堂，並且祝福范堂同安妮呢對新人。

齣劇最後一幕係成班人一齊返屋企，大團圓結局。

## 註釋

## 攷

## 拎
*Giuseppe Verdi - Falstaff - Georg Solti, Gotz Friedrich，2016 年一場《科斯塔夫》歌劇表演；呢段片啲人唱意大利文，不過段片有英文字幕。

類:威爾第
給所有知道我名字的人

《**給所有知道我名字的人**》由李宗盛填詞，劉天健作曲同編曲，趙傳演唱，收錄喺1990年8月發行嘅《我是一隻小小鳥》專輯。

## 翻唱
*羽泉，喺湖南衛視《我是歌手1》總決賽第二輪演唱，並攞到年度冠軍
*羅琦，喺湖南衛視《我是歌手2》第六期演唱，並攞到嗰集觀眾票選第四名
*羽泉、韓磊、韓紅，喺湖南衛視《我是歌手4》總決賽第二輪歌王返場表演演唱

## 參考
月光愛人

《**月光愛人**》（）係香港歌手李玟為電影《臥虎藏龍》演唱嘅主題曲。首歌由易家揚填詞，Jorge Calandrelli同譚盾作曲。

## 簡介
呢隻歌有中文同英文兩個版本，中文版歌名叫《月光愛人》，而英文版歌名叫《A Love Before Time》。2001年，李玟憑住呢隻歌做咗首位踏上奧斯卡金像獎頒獎典禮演唱嘅華人。2016年，李玟喺湖南衛視《我是歌手4》總決賽第二輪再唱呢隻歌，並攞到年度冠軍。

## 參考

## 出面網頁
*
和你報

**和你報**（WhatsNewsMedia）係一個香港網上媒體，喺香港逃犯條例爭議期間開設。報導主要集中港聞，亦有一啲兩岸地方新聞，成立目的係捍衛香港公眾知情權同香港人嘅自由，但就曾經被親中派《東方日報》批評，話佢個名光怪陸離。

## 成員背景
其中一名成員K仔曾經喺2020年9月接受梁大紀元梁珍嘅節目《珍言真語》，當時討論到香港政府點樣打壓香港網上媒體嘅採訪權利，佢又透露自己本身係髮型師。

## 出面網頁
* 
* 官方網站

## 參考
陳星兆

**陳星兆**（Keane Chan，）係星加坡男演員，3歲開始拍戲，曾經學過武術同埋舞蹈，14歲嘅時候演出電影《冥婚啟示》飾演李國煌個仔而開始受到注意。

## 演出
### 電視劇
* 2009年：《雙子星》
* 2012年：《雙星報喜》

### 電影
* 2014年：《冥婚啟示》

## 參考
2021–22年歐洲青年聯賽

**2021–22年歐洲青年聯賽**係第8屆歐洲青年聯賽。決賽喺瑞士尼永踢，最後葡萄牙嘅賓菲加捧盃。

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

### 淘汰賽

#### 淘汰圈附加賽

#### 十六強賽

#### 半準決賽

#### 準決賽

#### 決賽

## 參考


## 出面網頁
*
安提諾烏斯

**安提諾烏斯**（**Antinous**，）係一個好有才華嘅靚仔，響土耳其西北面出世嘅希臘人； 佢仲係羅馬帝國皇帝哈德良嘅同性戀人，128年兩人開始有親密關係，130年兩人去到尼羅河嗰陣佢意外浸死咗，得年18歲。
張角

**張角**（）係東漢末年黃巾軍嘅首領，發動咗黃巾之亂。雖然張角病死後，黃巾軍好快就畀東漢平定，但同時各地勢力開始割據一方，令東漢逐漸步向滅亡。
Alexandra Botez

**Alexandra Valeria Botez**係一個美—加國際象棋棋手、網絡實況主，同阿妹Andrea Botez一齊開咗個Twitch頻道同YouTube頻道，都係叫*BotezLive*。

## 出面網頁
* 
* 
*
Andrea Botez

**Andrea Botez**係一個美——加國際象棋棋手，同家姐Alexandra Botez一齊開咗個Twitch頻道、YouTube頻道，都係叫BotezLive，有過百萬人訂閱。

## 出面網頁
* 
*
薛影儀

**薛影儀**（，人稱**亞視一姐**/**阿儀**，）係香港亞洲電視女演員，2021年度亞洲小姐競選20強佳麗。佢鄉下喺廣東省鬱南縣。

2021年9月30號，薛影儀喺佢朗屏邨屋企樓下冇戴口罩，又推撞同用腳踢拍攝者，片段喺2022年2月11號流出。香港警察就事件控告薛影儀普通襲擊同埋違反「預防及控制疾病(佩戴口罩)規例」兩項罪名，2022年3月22號喺屯門裁判法院提堂，薛影儀承認控罪，被判即時監禁2星期同罰款5,000緡。

## 攷
Big Bang (搞清楚)

****英文意思係宇宙大爆炸，仲可以係：

## 樂隊
* BIGBANG：南韓嘅樂隊。
* Big Bang (英國)：英國嘅樂隊。

## 專輯
* Big Bang!!!：日本歌手中川翔子嘅專輯。
* Big Bang (Waltari專輯)：芬蘭樂隊Waltari嘅專輯
* Big Bang (Big Bang專輯)：南韓樂隊Big Bang嘅專輯
* Big Bang (Los Enanitos Verdes專輯)：阿根廷樂隊Los Enanitos Verdes嘅專輯
* Big Bang (Magdallan專輯)：美國樂隊Magdallan嘅專輯
* Big Bang (Os Paralamas do Sucesso專輯)：巴西樂隊Os Paralamas do Sucesso嘅專輯
瀟灑走一回 (歌)

《**瀟灑走一回**》由陳樂融、王蕙玲填詞，陳大力、陳秀男作曲，何國傑編曲，係臺灣女歌手葉倩文喺1991年專輯《瀟灑走一回》嘅主打歌。

## 簡介
1991年，首歌做咗中華電視公司電視劇《京城四少》主題曲。2010年，做咗《新京城四少》主題曲。

## 獎項

## 參考
阿Lam日記

《**阿Lam日記**》係香港歌手林子祥嘅歌。由林子祥填詞，Enrique Garcia作曲，收錄喺《最愛》專輯。

## 簡介
呢隻歌原曲係美國樂隊嘅《》。

## 參考
賀根斯堡

**賀根斯堡**（，）係位於美屬處女羣島嘅聖克羅伊島上面一笪地方，位於聖克羅伊島亨利·E·羅爾森機場嘅東面。

## 歷史

賀根斯堡呢個名原本係嚟自一個由丹麥Søbøtker家族所擁有，位於當地嘅莊園。丹麥將軍Adam Levin Søbøtker喺當時，曾經係丹屬西印度群島最大嘅大地主。佢個仔Johannes Søbøtker喺1823年，從父親手上繼承咗賀根斯堡同Constitution Hill。Johannes喺島上引入最初嘅蒸氣磨坊，又喺1835年從Peter von Scholten手上繼任成為聖湯馬士島、聖約翰島嘅總督。

## 參考


## 出面網頁
* 美國地理調查地名資訊系統：美屬處女羣島賀根斯堡
愛如潮水

《**愛如潮水**》係臺灣歌手張信哲嘅歌。由李宗盛填詞，黎沸揮作曲，鮑比達編曲，收錄喺《心事》專輯。

## 簡介
首歌改編自黎沸揮嘅《愛你的餘溫》。呢首歌嘅粵語版本係關淑怡嘅《無盡的愛》。

## 參考

## 出面網頁
*
Rain Effect

《**Rain Effect**》係韓國歌手Rain第七張錄音室專輯，喺2014年1月2號發行。

## 曲目

## 榜單表現
### 專輯榜單

### 上榜歌曲

## 發行歷史

## 參考

## 出面網頁
* 
* 
* 
*
井上杏美

**井上杏美**（；；），係日本女歌手。

## 音樂作品
### 單曲

; / Message
:2006-02-15, OWCR-1012, CD single, ¥1000, Rock Chipper Records, Japan
:Lyrics by Ryūichi Sugimoto
:Composed by Ryūichi Sugimoto
:*Believe* is a cover.

;
:2008-05-21, KDSD-00207, CD single, ¥1050, Team Entertainment, Japan

## 參考

## 出面網頁
* DoReMi Forest (官方網頁)
*
JK

**JK**可以指：

## 人物

* Jay Kay（Jason Luís Cheetham，1969年出世）英國音樂人
* J. K. 羅琳

## 其他

* 女高中生嘅日文（**j**oshi **k**ōsei）縮寫
* 幼稚園低班嘅英文（）簡稱，北美常見
* ｢講下笑啫｣ 嘅英文（）縮寫，手機遊戲用，寫 jk 或者 j/k，唔分大細楷
劉肥

（）係漢朝開國皇帝劉邦嘅大仔，佢阿媽係外婦曹氏，諡**齊悼惠王**。

## 攷

## 出面網頁
愛的練習語

《**愛的練習語**》（）係臺灣歌手蔡依林嘅一張翻唱專輯，佢翻唱咗10首英文歌夾埋同名書本一起賣，由馬毓芬、李偲菘、李振權、畢國勇、李偉菘同阿弟仔監製；原本打算響2008年3月7號推出，不過因為受到百代音樂大中華區人事變動同埋股權收購嘅影響，反而推遲到同年10月31號發行。

雖然呢隻唱片被樂評人認為過於經典且新意欠奉，不過佢最終獲得臺灣西洋唱片銷量排行榜第1名；銷量超過3萬張、2008年臺灣年度西洋唱片銷量第1名。

## 曲目

## 人員

**曲目 #1**
* 梯依恩－製作協力
* 陳文駿－錄音師
* 王俊傑－混音師

**曲目 #2**
* 林淑華－執行製作
* Martin Tang－結他
* 陳秀珠－和聲編寫、和聲
* 蔡依林－和聲
* 蘇小牛－錄音師
* 林正忠－混音師

**曲目 #3**
* 倪方來－結他
* 馬毓芬－和聲編寫、和聲
* 鍾國泰－錄音師、混音師
* 林正忠－混音師

**曲目 #4**
* 小　安－結他
* 梯依恩－人聲效果處理
* 阿弟仔－和聲編寫
* 蔡依林－和聲
* 沈聖哲－執行製作
* 陳文駿－錄音師
* 樊乃綱－混音師

**曲目 #5**
* 劉志遠－結他、貝斯
* 張以式－鼓
* Jim Lee－Pro-Tools Editing、錄音師、混音師
* 蕭賀碩－和聲編寫、和聲
* 葉育軒－錄音師
* 王俊傑－混音師

**曲目 #6**
* Martin Tang－結他、和聲編寫、和聲
* 馬毓芬－和聲編寫、和聲
* 蔡依林－和聲
* 鍾國泰－錄音師、混音師

**曲目 #7**
* 劉志遠－結他
* Jim Lee－Pro-Tools Editing、錄音師、混音師
* 蔡依林－和聲

**曲目 #8**
* 阿　滾－弦樂編寫、小提琴
* 劉　涵－大提琴
* 馬毓芬－和聲編寫
* 蔡依林－和聲
* 鍾國泰－錄音師、混音師

**曲目 #9**
* 林淑華－執行製作
* Derek Chua－結他
* 蕭賀碩－和聲編寫、和聲
* 葉育軒－錄音師
* 王俊傑－混音師

**曲目 #10**
* 林淑華－執行製作
* Kenn C－結他
* 蕭賀碩－和聲編寫、和聲
* 葉育軒－錄音師
* 王俊傑－混音師

**陳天佑－母帶後期處理製作人**

**孫仲舒－母帶後期處理錄音師**

## 榜單

### 週榜成績

### 年榜成績

## 發行歷史

## 參考
愛的練習語 (書)

《**愛的練習語**》（）係臺灣歌手蔡依林所寫嘅第三本書，呢本書響2008年10月31號開始由金牌大風發行，而且喺臺灣賣出咗3萬本。

## 目錄
*第一章：Love, opening
*第二章：邂逅
*第三章：熱戀
*第四章：我想念你
*第五章：Women's talk
*第六章：慾望交織
*第七章：默契
*第八章：分手 陣痛中
*第九章：原諒與釋懷

## 參考
中華民國 (搞清楚)

**[[中華民國]]**係東亞嘅一個民主共和國，重可以係：
*中華民國 (1912–1949)：中華民國大陸時期，佢主要係用來區分而家喺臺灣嘅中華民國。
*中華臺北（Chinese Taipei）：由於中華民國（Republic of China）而家重未畀國際普遍承認，因此喺非正式外交關係同體育活動先用呢個名。
*臺灣地區：又叫「臺澎金馬」，佢而家係中華民國政府實際控制。
*中華民國政府：1912年1月喺南京成立嘅中央政府，1949年開始搬去臺北市。

## 睇埋
*中國 (搞清楚)
*ROC (搞清楚)
流行舞曲

**流行舞曲**（）係1970年代末期到1980年代初期開始喺美國流行嘅一種音樂流派，主要係針對夜總會設計嘅快節奏音樂，用嚟跳舞嘅時候播。

## 睇埋
*流行舞曲藝人一覽
劇場總監

**劇場總監**（）係指喺舞台藝術（例如芭蕾舞或者歌劇）當中負責總管所有嘢嘅人。劇場總監責任重大，要留意舞台同服裝嘅設計，又要對音樂同編舞有所認識，先可以對「我哋場表演嘅呢啲咁多唔同嘅嘢係咪能夠有效噉互相配合」作出判斷。
柯貴民

**柯貴民**（，）係一個星加坡唱片製作人同作曲家，佢喺1990年開始創作，1998年開始從事音樂編曲工作。

## 歷年專輯製作

## 創作作品

## 出面網頁
*柯貴民 - Discogs
聲種

（）係一個聲樂（指唱歌等有人聲嘅音樂）概念：齋靠常識都知，人人把聲都唔同，有啲人把聲高音啲有啲人把聲低音啲，而且男人同女人嘅聲又唔同；於是聲樂工作者就將人嘅聲分做幾隻聲種，屬同一隻聲種嘅人嘅聲响音域等嘅重要特性上相近。

舉個例說明，男高音（tenor）係歌劇上成日都會提到嘅一隻聲種；
*男高音嘅正常音域係喺 C（比中 C 低一個八度）同 C（比中 C 高一個八度），而根據紀錄最低可以去到 A 最高可以去到 F ；
*响效果上，男高音俾人覺得高音得嚟又音色響亮，仲俾人話「就好似聲樂當中嘅小號」噉，
例如著名意大利歌劇歌手巴伐洛堤（Luciano Pavarotti）就係一位好出名嘅男高音，出嗮名把聲響亮得嚟又「令人有種暖笠笠嘅感覺」。

聲種對歌劇嚟講好重要：前人嘅聲樂研究表明，唔同聲種會帶俾聽眾唔同感受；就算同一首歌，由唔同聲種嘅歌手唱都可以有好唔同嘅效果；因為噉，從事聲樂相關工作嘅人－例如係歌劇嘅劇場總監－實要對聲種有所認識。
 
## 分類概念

將聲種分類嗰陣，會用到以下呢幾個概念：
*音高（pitch）：簡單講就係一吓聲聽落有幾「高」，喺現代聲學上係指吓聲嘅頻率有幾高，頻率愈高就音高愈高；喺現代音樂上，一般會將音樂上會用到嘅音高俾啲名佢哋，例如中 C 就係啲人學彈鋼琴通常第一吓會彈嘅聲，係指頻率 261.626 Hz 左右嘅聲，而如果話兩吓聲「相距一個八度」，意思係指高啲嗰吓聲嘅頻率大約啱啱好係低啲嗰吓聲嘅兩倍咁多。以下係基本 C 大調嗰啲音高喺五線譜入面嘅樣：

*音域（vocal range）：想像有個人由一個低嘅音（例如 C）做起始，以上升嘅方式（每吓聲比前一吓高一個半度）一吓一吓噉唱啲音高出嚟－D、E、F... 噉唱，去到某一點佢實會發現自己唱唔到下一個音高出嚟；呢類噉嘅事實表明，一個人把聲「能夠發出咩音高嘅聲」係有上限同下限嘅－音域正正就係指一把人聲「發得出嘅最高音高」同佢「發得出嘅最低音高」之間差幾遠。音域係定義聲種最重要嘅特徵。
*聲質（意大利文：tessitura）：指一個人嘅「舒服」音域－事實表明，就算一個人唱得出一個音高，都唔表示佢唱起嗰個音高上嚟會舒服，例如想像一個人嘗試唱一個好高嘅音出嚟，佢係就係唱到，但唱到喉嚨覺得唔舒服；聲質呢樣嘢好重要，因為要求一個人夾硬唱佢舒服音域以外嘅音符，嚴重嘅可以對佢把聲造成永久損害，所以合唱同歌劇等方面嘅工作者往往都好在意一位歌手嘅聲質係點－唔會迫啲歌手唱佢哋舒服音域以外嘅音符，想保養住佢哋把聲。
*過渡聲區（意大利文：passaggio，眾數 passaggi）：反映一個人「由一個聲帶振動模式轉去另一個」嘅規律－一個人條聲帶可以用好幾種唔同嘅振動模式嚟發聲，而且唔同嘅振動模式發出嘅聲都有啲唔同，例如頭腔共鳴就被指要經過大量嘅唱歌訓練先至可以做到有效噉發聲。

## 女聲
*女低音
*女中音，又稱為次女高音
*女高音
*歌劇女高音
*抒情女高音
*花腔女高音
## 男聲
*男低音
*男中音
*男高音
## 註釋

## 睇埋
*歌劇
*聲帶
*聲學
*閹人歌手
## 攷
過渡聲區

**過渡聲區**（，眾數 ）係反映一個人由一個聲帶振動模式轉去另一個規律－一個人條聲帶可以用好幾種唔同嘅振動模式嚟發聲，而且唔同嘅振動模式發出嘅聲都有啲唔同，例如頭腔共鳴就被指要經過大量嘅唱歌訓練先至可以做到有效噉發聲。
## 攷
Right Now (Na Na Na)

《**Right Now (Na Na Na)**》係Akon第三張錄音室專輯《Freedom》第一首單曲。

## 榜單

### 週榜

### 年榜

## 認證

## 參考

## 出面網頁
*
You Are My Everything (朴志妍嘅歌)

《**You Are My Everything**》係韓國電視劇《太陽的後裔》嘅歌。

## 簡介
2016年，黃致列同朴志妍喺湖南衛視《我是歌手4》總決賽第一輪演唱，並攞到嗰場觀眾票選第二名。

## 榜單

## 參考
美麗心民謠 走江湖

《**美麗心民謠 走江湖**》係群星專輯，喺2012年3月12號由野火樂集發行。

## 簡介
呢張專輯收錄咗12隻歌。

## 曲目

## 參考
難道我還未夠難

《**難道我還未夠難**》係香港歌手葉巧琳嘅粵語單曲，呢首歌響2021年11月26號開始由Sony Music派台發行；林奕匡作曲，黃偉文作詞。呢首歌係佢出道以嚟嘅首隻903專業推介冠軍歌，佢喺中文歌曲龍虎榜同勁歌金榜最高成績為三甲。

## 曲目
#**難道我還未夠難**
#:作曲：林奕匡 
#:作詞：黃偉文
#:編曲：Ariel Lai@emp
#:監製：Ariel Lai@emp、Edward Chan
#:MV女主角：許月湘

## 派台成績
### [[歷年903專業推介冠軍歌曲|叱咤903專業推介 走勢]]
合共上榜5週。

### [[香港電台第二台]] [[歷年中文歌曲龍虎榜冠軍歌曲|中文歌曲龍虎榜 走勢]]
合共上榜10週，係全年最多上榜週嘅歌曲之一。

### [[新城知訊台]] [[新城勁爆流行榜|新城勁爆本地榜 走勢]]
合共上榜7週。

### [[無綫電視|TVB]] [[勁歌金榜|勁歌金榜 走勢]]
合共上榜6週。

### [[ViuTV]] [[Chill Club 推介榜|Chill Club 推介榜 走勢]]
合共上榜5周。

### 各大流行榜最高位置

## 攷
養瘦

《**養瘦**》係臺灣歌手蔡依林所寫嘅第四本書，呢本書響2011年7月12號開始由推守文化發行，而且喺臺灣賣出咗12萬本。

## 目錄
*Part 1：那令人抓狂的減肥歲月
*Part 2：網路瘦身流言終結者！
*Part 3：吃，是減肥的開始
*Part 4：養瘦心法大公開！
*Part 5：鄉民們的瘦身美容大哉問
*Part 6：Jolin常做的瘦身進階操

## 參考
聲質

**聲質**或者**聲域**（）指一個人嘅「舒服」音域。好多時就算一個人唱得出一個音高，都唔表示佢唱起嗰個音高上嚟會舒服，如果一個人嘗試唱一個好高嘅音出嚟，即使佢唱到，但係唱嘅時候可能喉嚨會覺得唔舒服；聲質呢樣嘢好重要，因為要求一個人夾硬唱佢舒服音域以外嘅音符，會傷到喉嚨，嚴重嘅可以對佢把聲造成永久嘅損害，唔可以繼續唱歌，所以合唱同歌劇等方面嘅工作者往往都好在意一位歌手嘅聲質係點。

## 攷
詠嘆調

**詠嘆調**（，眾數係  或者 ）係歌劇成日用嘅一種歌。一首詠嘆調會自成一曲，而最定義性嘅特徵係預咗俾一把聲自己唱嘅，會有樂器以至成隊交響樂團做伴奏。响歌劇裏面，詠嘆調最常見嘅用途係攞嚟俾一個角色唱嚟表達自己嘅情感。
## 攷
主導樂想

**主導樂想**（；）係樂想嘅一種。一段主導樂想會係同某個角色、地點或者主題一齊出現嘅樂想。呢種做法喺電影同歌劇等嘅媒體嘅配樂當中成日見到，即係例如套戲嘅配樂入面有一段，嗰段音符硬係會喺某個角色出場嗰陣跟住出現，令觀眾將嗰段音符同個角色聯想埋一齊。
## 例子
*遊戲設計師同埋作曲家托比·霍士喺佢做嘅遊戲Undertale同埋Deltarune入面，好經常會用到主導樂想嚟將每一個角色同埋嗰個角色嘅風格勾連喺埋一齊。
## 睇埋
*樂想
## 參攷
瘋癲場景

**瘋癲場景**（）係歌劇當中嘅一種概念，芭蕾舞嗰度都有用到。瘋癲場景指表演其中一個場景描繪角色瘋癲嘅情況，通常會有戲劇性嘅配樂。

喺歌劇裏面，瘋癲場景多數係俾女高音唱嘅。
開場音樂

**開場音樂**（；），又叫**序曲**，係歌劇同芭蕾舞等舞台藝術裏面開場之前奏嘅短樂曲。
風水林

**風水林**，林一種，亦即村周圍跟風水而留林植林，改善四周地理形勢，趨吉避凶，以祈村人繁盛。按原意，本盛行於嶺南 各村風水。然而類似形態之林，亦推而廣之，通稱風水林。推古而言，可追到帝王之墓植林。村有之外，又或廟宇佛寺植林。桉地域如朝鮮叫**裨補林**（비보림），琉球抱**護林咁**，類以亦見於南洋，甚至西洋都有啲。

由於風水林吉凶攸關，村人自當愛惜，唔會亂斬。林木有啲出自天然，有啲就村民種，種啲同日常息息相關嘅樹，供村人所用 。
 
嶺南各村，一般坐北向南，前水後山。村前有涌水，多數為涌流，以供耕田。村後有靠山，一來有木取用，二來以避水淹。故此風水林就種喺靠山。

當今或視風水為迷信，然而風水本當有其經驗根據，立村如何人畜平安。如涌流水甚急，直衝村舍，植風水林緩和水勢，亦即擋煞。又或風勢甚急，夏有打風，冬有寒風，風水林環抱，緩和風勢，以保村人。另外亦有保護水土、防止山泥傾瀉之用 。

生態而言，風水林亦為種種生靈棲息地，物種繁多。有啲地方，如香港咁會立例保護某啲風水林生物。

## 睇
*神樹林

## 攷

## 書
*葉國樑、魏遠娥、葉彥、廖家業、黎存志：《風水林》，郊野公園之友會、漁農自然護理署及天地圖書有限公司，2004
*香港地方志中心：《香港志：自然‧自然資源與生態》，中華書局（香港）有限公司，2023
*Lee KWK, Cheuk ML, Fischer GA, & Gale SW. ： Can Disparate Shared Social Values Benefit the Conservation of Biodiversity in Hong Kong’s Sacred Groves? Human Ecology, 51(5), 1021-1032, 2023
徐林倩麗

**徐林倩麗**（Judy Tsui，或叫做**林倩麗**，部分場合無冠夫姓），香港會計界、高等教育界人士，曾經做過香港理工大學副校長(國際事務及行政教育)，但因為隱瞞校外收入而被解僱，2015年起擔任武漢學院校董。

## 早年生涯
佢1978年喺加拿大英屬哥倫比亞大學畢業，1987年英國倫敦政治經濟學院研究生畢業，1994年香港中文大學會計學博士畢業。

## 部分公職

* 大灣區影響力論壇基金會資深顧問

## 高等教育界服務經歷
佢曾經係香港城市大學會計系系主任，直到2002年轉投香港理工大學。

### 理工大學期間（2002-2014年）
佢2002～2010年擔任香港理工大學商學院院長，並且喺2010～2014年間擔任香港理工大學副校長。喺2012年10月理大校內審計報告入面，提到徐林倩麗涉嫌漏報佢自己喺中華電力同深圳萬科企業獨立非執行董事所獲得過百萬嘅袍金，之後理大成立獨立調查小組跟進，直到2014年初宣布解僱徐林倩麗，由副校長楊偉雄暫時負責佢本來嘅職務。當時，徐林倩麗就話報告有問題，2013年3月已經投訴，但理工大學就喺未有結果嘅時候解僱佢，形容程序黑箱作業。

## 政治經歷
喺2011年香港選舉委員會界別分組選舉，佢喺會計界參選，亦係名單「A16聯盟」嘅成員之一。名單被指屬於「唐英年陣營」，但當時佢哋就否認說法。

## 參考
黃坤玄

**黃坤玄**（）係臺灣男演員，童星出身，曾經參與唔少香港同臺灣嘅電影演出。

## 演出
### 電影

### 電視劇

## 得獎紀錄

## 出面網頁
*
*

類:臺灣男演員
類:童星
魯冰花 (電影)

《**魯冰花**》（）係1989年上映嘅臺灣電影，改編自鍾肇政嘅小說《魯冰花》。

## 劇情簡介
魯冰花盛開嘅時候，郭雲天由大城市調到水城鄉小學擔任美術老師。雲天發現班上一位學生古阿明好有畫畫天份。阿明家境貧窮，鍾意搗蛋，成績唔好，但係對色彩同周圍事物有極敏鋭嘅感覺同想像力。雲天探訪過阿明屋企，知道佢好細個媽媽已經過身，爸爸係個樸實嘅茶農，家姐茶妹身兼母職，善體人意。雲天關懷佢哋，並同佢哋建立咗深厚嘅感情。雲天受校長吩咐，主持美術選手訓練班，準備選出優秀嘅同學代表學校參加比賽。佢極力培養阿明，阿明亦係表現最傑出嘅選手。但係其他老師就認為鄉長個仔林志鴻先係最有資嘅嘅代表，佢哋抵制雲天嘅做法。經過投票，阿明落選咗。雲天被迫靜靜離開水城鄉，帶走咗阿明畫嘅茶蟲。阿明因為老師走咗而好傷心，後嚟因為營養不良，感染咗肝病死咗。喪禮之後無幾耐，傳嚟阿明畫嘅茶蟲獲得世界兒童畫嘅金獎。記者爭相嚟到水城鄉採訪，大家都話阿明係個天才早死好可惜。茶妹心諗，喺阿明生前，只有郭雲天老師話佢係天才，而家再話佢係天才都冇用，因為阿明永遠唔能夠再畫畫。

## 演員表

## 出面網頁
*
*
*
*
*
*
香港伍倫貢學院

**香港伍倫貢學院**（）前身係**香港城市大學專上學院**（**CCCU**），喺1989年11月1號由香港城市大學開辦，學院喺2014年11月同澳洲伍倫貢大學結盟，2019年改成而家個名，2020年脫離咗香港城市大學，依家係政府認可嘅香港本地註冊嘅專上院校。

## 校舍
香港伍倫貢學院而家有2個校舍，2023年7月3日遷入大圍新校園(Tai Wai Campus)，另一所位於九龍城沙埔道御‧豪門嘅九龍城校舍（Kowloon City Campus）仍繼續使用作暑假課程。九龍灣偉業街德福花園嘅前九龍灣德福校舍（UOWCHK Telford Campus）（前威靈頓英文中學）經已於2022年起全面停止使用。

喺2016年9月22號，教育局公佈學院獲配柏傲莊校舍（屬「財政司司長法團」持有部分）。學院樓高3層，佔地15,000平方米，可容納約1,700名學生，原定喺2020年交付，裝配教學設施後成為學院嘅永久校舍，主要用作教授副學士課程同埋學生服務中心，但因工程延誤，已於2023年7月遷校。

## 學部/學院結構
學院共設有四個學院，分別為科學院（Faculty of Science and Technology, FST），社會科學學院（Faculty of Social Science, FSS），商學院（Faculty of Business, FBU）同埋人文學院（Faculty of Arts and Humanities, FAH）。

過去，城大專上學院設有四大學部，分別為電腦學部（Division of Computer Studies, DCO），社會科學學部（Division of Social Science, DSS），商學部（Division of Commerce, CM）同埋語文學部（Division of Languages Studies, LS）。去到2012年，為配合香港中學文憑考試同埋將學部名統一化，四大學部隨即重新命名為應用科技學部（Division of Applied Science and Technology, AST），社會科學學部（Division of Social Science, DSS）商學部（Division of Business, BUS）同埋語文及傳意學部（Division of Languages and Communication, LAC）。

## 爭議
### 賣盤爭議
2014年初，教育界開始傳出城大專上學院賣盤嘅消息，2014年6月學生設立咗Facebook專頁「城大人站出來！反對城大將專上學院賣盤！」提出抗議，並要求學院作出解釋。2014年11月13號，學院終於公布同伍倫貢大學（）結盟，並且設立5年過渡期，之後由伍倫貢大學主導嘅管理，並且喺2017年11月確定喺兩年後改名做「香港伍倫貢學院」。過渡期內入讀城大專上學院副學士課程嘅學生，讀完課程後，除咗攞到香港城市大學畢業證書外，亦可額外獲頒由香港伍倫貢學院嘅畢業證書，學歷獲香港學術及職業資歷評審局認可，但伍倫貢嘅學生唔再有城大學生嘅身份，並且喺過渡期結束前逐漸失去使用城大設施嘅權利。反對賣盤嘅人批評城大咁做係為咗擺脫副學士課程嘅負擔，以便開設自資嘅獸醫學院提升學校嘅世界大學排名及維持盈利，城大專上學院學生就成為學院被賣盤嘅受害者。

嗰時有啲民主派人士關注賣盤事件，擔心影響學生前途。親中派《文匯報》同年曾經指控呢啲民主派人士生安白造、上綱上線，但賣盤最終成真。

## 參考
魯冰花 (小說)

**《魯冰花》**係臺灣作家鍾肇政1960年（民國49年）開始喺《聯合報》副刊連載嘅小說，係佢第一篇長篇小說，亦係臺灣文學史上具有重要地位。呢篇小說改嘅同名作品有：魯冰花 (電影)、新魯冰花、客家語魯冰花 (電視劇)。場景多數喺鍾肇政所生活嘅龍潭鄉環境取境。

## 內容
《魯冰花》呢篇小說以代課老師郭雲天嘅角度，描繪臺灣地區社會貧富懸殊、教育體制、農村發展、黑金政治等問題。文中熱愛畫畫嘅天才兒童古阿明同家姐古茶妹年幼失去媽媽，古阿明嘅天才大家都冇發現到，而溫柔、善良、體貼又承受極大傷痛嘅古茶妹，就係魯冰花花語「母愛」嘅象徵。

## 特色
1960年（民國49年）鍾肇政36歲，開始喺《聯合報》副刊連載嘅時候，中華民國仍然喺動員戡亂，臺灣省亦處於《臺灣省戒嚴令》管控下，當時作家流行寫作「反共文學」，鍾肇政呢這部作品卻係「鄉土文學」，並且有技巧噉批評當時社會，寫作時重俾臺灣警備總司令部關注。呢篇作品延續台灣日治時期流傳嘅文學傳統，亦影響日後嘅臺灣文壇，係臺灣文學承先啟後嘅關鍵作品。

另外，鍾肇政開始連載呢篇小說嘅時候，距離佢開始學標準官話只有十幾年。

## 參考
救助兒童會

**救助兒童會**（**Save the Children**）係一間國際非牟利慈善組織，1919年喺英國成立，現在喺120多個國家運營，主要關注兒童權益議題。

## 歷史
1919年4月15號，艾婕蘭泰·賈伯同埋多蘿西·巴克斯頓喺倫敦創立呢個組織，最初目標係解決一戰結束後，奧匈帝國嘅兒童飢餓問題。同年5月，佢喺皇家阿爾伯特音樂廳首次公開舉行會議，得到唔少公眾嘅支持，1919年12月，教皇本篤十五世公開宣布對佢嘅支持，並且喺諸聖嬰孩殉道慶日發起募捐。

## 關於香港分會嘅爭議
喺香港，佢哋曾經被批評，行政同籌款開支過高，其中喺2016年比例甚至去到25%，即係每100蚊捐款就有25蚊攞咗去做行政同籌款開支。但係香港好多其他機構，都可以去到10%以下。另外，佢哋長期喺立場親中嘅無綫新聞台落廣告，亦比一啲黃色經濟圈嘅支持者批評。

## 參考


## 出面網頁
*香港救助兒童會 Facebook Page
*香港救助兒童會官方網站

類:慈善團體
類:細路
類:非牟利組織
類:非政府組織
類:英國公司
伍佰&China Blue

**伍佰&China Blue**（）係臺灣樂團，由主唱伍佰（吳俊霖）同低音電結他手朱劍輝（小朱）、鍵盤手余紀墉（大貓）同埋鼓手Dino Zavolta（）一齊組成；除伍佰外，其餘三人亦組成「China Blue」樂團。

## 成員介紹

## 參考
Jane Taylor (詩人)

**Jane Taylor**（）係英倫詩人同小說家。佢嘅代表作有《Twinkle, Twinkle, Little Star》。

## 參考

## 出面網頁

*
*
*
*''Little Ann and Other Poems'' From the Collections at the Library of Congress
谷愛凌

**谷愛凌**（**Eileen Feng Gu**，）係美國出世嘅華裔自由式滑雪運動員，擁有美國籍。2019年表示有埋中華人民共和國國籍。

佢喺2022年冬季奧林匹克運動會，代表中華人民共和國攞兩面女子自由式滑雪金牌，係呢個項目歷嚟最後生嘅金牌得主。不過喺運動會期間，被外地傳媒揭發擁有中國（大陸）同美國雙重國籍，理論上違反中共法例，而喺社交媒體回答政治敏感問題時，亦䑛咗嘢，因此惹嚟政治同法律聲討。

## 參考

## 出面網頁
朱易

**朱易**（**Beverly Zhu**，）係美國出世嘅華裔花式溜冰運動員，2018年歸化中華人民共和國。佢喺2022年冬季奧林匹克運動會代表中華人民共和國出戰花式溜冰團體賽表現失準，被中國大陸網民狂鬧。根據美國官方紀錄，朱易未有放棄美國籍。

## 註

## 參考

## 出面網頁

類:歸化中國公民
類:花式溜冰運動員
兒歌

**兒歌**，又叫**童謠**，係一種以兒童做主要對象嘅歌，曲色旋律比較簡單，歌詞亦簡單容易上口，令兒童容易去記。

## 睇埋
*廣東話童謠
Eurythmics

**Eurythmics**係英國流行音樂二人組，由Annie Lennox同Dave Stewart組成。

## 音樂作品

* *[[In the Garden (Eurythmics album)|In the Garden]]* (1981)
* *[[Sweet Dreams (Are Made of This) (album)|Sweet Dreams (Are Made of This)]]* (1983)
* *[[Touch (Eurythmics album)|Touch]]* (1983)
* *[[1984 (For the Love of Big Brother)]]* (1984, soundtrack)
* *[[Be Yourself Tonight]]* (1985)
* *[[Revenge (Eurythmics album)|Revenge]]* (1986)
* *[[Savage (Eurythmics album)|Savage]]* (1987)
* *[[We Too Are One]]* (1989)
* *[[Peace (Eurythmics album)|Peace]]* (1999)

## 演唱會
* Sweet Dreams Tour (1983)
* Touch Tour (1983–1984)
* Revenge Tour (1986–1987)
* Revival Tour (1989–1990)
* Peace Tour (1999)

## 參考

## 出面網頁
*
楊毅

**楊毅**可以指：

* 楊毅 (仇池)，仇池首領
* 楊毅 (濟南市長)，原名楊春融，濟南市市長
* 楊毅 (國台辦發言人)，中國國務院台灣事務辦公室新聞發言人
* 楊毅 (中將)，中國人民解放軍西部戰區副司令員、戰區陸軍司令員
* 楊毅 (書法家)，海口市文聯副主席，海口市書法家協會主席
* 楊毅 (籃球評論員)，中國籃球評論員
* 楊毅 (香港政治人)，中華海外聯誼會代表，喺2021年香港選舉委員會界別分組選舉自動當選。
* 楊毅 (香港音樂人)
* 楊毅 (香港生意人)，香港短途馬王「友瑩格」馬主。
楊毅 (香港音樂人)

**楊毅**，音樂製作人，Sundae Service樂隊結他手。曾經為唔少流行曲擔任作曲、編曲同監製，合作過嘅歌手藝人包括李克勤、鍾鎮濤、鄭融、王梓軒、黃子華、梁詠琪、徐偉賢、林子博等。

佢喺1997年以Big Mac樂隊成員身份喺加士伯流行音樂節奪得最佳主音。除咗流行音樂製作以外，楊毅亦有參與廣告配樂、企業宣傳片配樂同埋電影配樂等工作。

## 參考
楊毅 (香港政治人)

**楊毅**，香港親中派政治人，中華海外聯誼會理事

## 選舉經歷
喺2021年香港選舉委員會界別分組選舉 以中華海外聯誼會代表身份自動當選。

## 參考
2022年日本聯賽盃

**2022年日本聯賽盃**係第30屆日本聯賽盃，最後由廣島三箭捧盃。

## 參賽隊伍
;直接入分組賽

;直接入半準決賽
*川崎前鋒、浦和紅鑽、橫濱水手、神戶勝利船

## 賽事
### 分組賽
#### A組

#### B組

#### C組

#### D組

### 淘汰賽

#### 淘汰圈附加賽

|}

#### 半準決賽

|}

#### 準決賽

|}

#### 決賽

## 參考


## 出面網頁
*官方網站
艷光四射

《**艷光四射**》係香港歌手何韻詩嘅第三張錄音室專輯，喺2005年1月5號由東亞唱片發行。

## 簡介
《艷光四射》係何韻詩加盟東亞唱片後發行嘅首張專輯，主題係向八十年代嘅樂壇巨星致敬。佢一改以往中性嘅形象，改為以性感女性嘅姿態出現，主打歌〈艷光四射〉嘅MV亦就此形象而拍攝，以展露佢嘅女性魅力。而標題中「艷」一字係獻畀佢師父梅艷芳。

## 曲目

## 派台歌成績
呢隻專輯有四首派台歌，包括《艷光四射》、《如無意外》、《你是八十年代》同埋《明目張膽》。

## 文化影響
### 「生於亂世 有種責任」歌詞
《艷光四射》係何韻詩其中一首最廣為人熟悉嘅歌曲，歌詞入面一句「生於亂世 有種責任」，更加係香港雨傘革命嘅理念之一，亦喺香港反送中運動入面被廣泛引用。
## 參考
幾何學史

**幾何學史**係指幾何學嘅歷史。最早期嘅幾何學知識，可以追溯到古埃及同古巴比倫，佢哋已經識得用基本嘅圖形概念嚟處理土地同建築相關嘅問題。去到古希臘時期，幾何開始變得理論化，由古希臘數學家歐幾里得編寫嘅《幾何原本》成為幾何學經典，用嚴謹嘅邏輯系統建立幾何命題。

去到近代，幾何學發展出唔同方向，包括非歐幾何、微分幾何等，成為數學中一個多元又深入嘅領域，亦有被應用於物理、工程、電腦圖像等範疇。

## 文明早期

幾何學早喺公元前 2,000 年嗰陣嘅兩河流域文明同古埃及已經存在。當時嘅人已經識得觀察周圍環境，得知長度、角度同面積等嘅概念，仲識用呢啲概念嚟做測量、建築施工同天文學等嘅工作，而且仲有寫文獻記低同教授幾何學知識，例如嚟自公元前 1850 年嘅莫斯科數學紙草書（一份古埃及紙草文獻）就有提供方程式計 3D 物體嘅體積。

## 古希臘

古希臘係幾何學嘅一個黃金時期：古希臘哲學家畢達哥拉斯（Πυθαγόρας；公元前 580 - 500 年）證明咗畢氏定理，呢條定理到咗廿一世紀初係人都識咁滯，而且仲成日畀人攞去用；屬於幾何學基礎之一（兼史上歷史最悠久嘅教科書之一）嘅《幾何原本》就係出於大約公元前 300 年嘅，而喺呢本書入面歐幾里得引入咗公理等嘅概念，畀人指係確立咗幾何學嘅數學嚴謹性；除此之外，阿基米德（Ἀρχιμήδης）亦都做咗唔少幾何學方面嘅研究，例如用當時前所未有咁高嘅準確度計出圓周率嘅確切數值呀噉。同期嘅印度亦都有出到唔少有睇頭嘅幾何學研究。

## 中世紀

中世紀嗰陣嘅伊斯蘭世界有對幾何學作出咗貢獻，尤其係代數幾何。例子可以睇吓波斯人數學家奧瑪開儼（波斯文：عمر خیّام，羅馬字係 Omar Khayyam）對一元三次方程同四邊形做嘅研究噉。

## 15 世紀後

17 世紀嘅歐洲出到好多重要發現，當中最出名嘅要數法國數學家笛卡兒（René Descartes）同埋費馬（Pierre de Fermat）發展出解析幾何－分析幾何用坐標分析幾何物體，畀人指係幫打後嘅微積分同精確物理學舖咗路。

非歐幾里得幾何嘅諗頭係喺 19 世紀出嘅，而呢套幾何理論框架可以話係根本噉改變咗世人對幾何學嘅諗法，挑戰咗當時嘅好多根本假設－睇返上面講到，非歐幾何挑戰咗歐幾里得嗰幾條個個都覺得係啱嘅公理。

## 睇埋
*幾何學
*物理學史

## 參考
雙曲幾何

**雙曲幾何**（）係一套幾何學，喺呢套幾何學下，歐幾里得條平行公設唔成立嘅情況。
橢圓幾何

**橢圓幾何**（）係一套幾何學，研究其中一種歐幾里得條平行公設唔成立嘅情況。喺橢圓幾何入面係無平行線嘅概念，即係話任何兩條「直線」都一定相交，不過同球面幾何入面兩條直線會相交於兩點唔同嘅係，橢圓幾何入面兩條直線只會相交於一點。
球面幾何

**球面幾何**（）係一套幾何學，研究球體嘅 2D 表面，會好似歐幾里得幾何噉用到點、直線同角度等嘅基本概念，不過會將呢啲幾何物體擺喺一個球體嘅 2D 表面度研究。即係例如要「喺 a 同 b 兩點之間畫條最短嘅線」嗰陣，球面幾何做嘅嘢會係**沿住球體**表面由一點畫條線去另外嗰點，途中條線唔准穿過個球體塊表面。

球面幾何對導航同埋天文學好有用。

## 基本概念

球面幾何係非歐幾里得幾何。喺 19 世紀中期之前，歐幾里得幾何一直都係幾何學嘅主流；呢個理論體系係建立喺古希臘數學家歐幾里得提出嘅五條公理之上，之後再定義埋角度、圓形同三角形等概念；非歐幾里得幾何係幾種唔同嘅幾何理論體系，有好多唔同類型，佢哋嘅共通點就係「會否定歐氏幾何入面某啲基本假設」。

球面幾何研究嘅係球體嘅 2D 表面啲幾何特性；喺球體嘅 2D 表面上，歐氏幾何所講嘅
:是但搵兩點 a 同 b 嚟睇，嗰兩點之間都可以有條獨一無二嘅直線將兩點連接埋一齊。
呢條公理唔成立。

解說：想像下圖噉，下圖顯示咗個球體，攞個球體嘅「北極」 T 同「南極」 D 呢兩點嚟睇，呢兩點之間並冇一條「獨一無二嘅最短直線距離」－例如有條線由 T 經 B 同 L 去 D，又有條線由 T 經 A 同 K 去 D，兩條線都係 T 同 D 之間嘅最短直線距離。噉即係話，歐氏幾何其中一條基本公理喺球面幾何當中唔成立，所以球面幾何係一套非歐幾里得幾何。

## 睇埋
*歐幾里得幾何
*地理資訊系統

## 參考

## 外拎

* 球體嘅幾何學 ，萊斯大學
新魯冰花：孩子的天空

《**新魯冰花：孩子的天空**》（）係2009年上映嘅臺灣電影，重新拍攝1989年電影魯冰花，改編自鍾肇政嘅小說《魯冰花》。

## 劇情簡介
古阿明係小學四年級學生，屋企世代都經營茶園嘅生意。古阿明鍾意畫畫，但係佢嘅畫作，喺其他人眼中，只不過係放肆嘅塗鴉。班上嚟咗一個叫郭雲天嘅美術老師，喺古阿明嘅畫中，郭雲天發現咗佢無限嘅潛能，佢決定幫助呢個充滿天份嘅男仔，令到更多人睇得明佢嘅畫，睇得出佢嘅才華。郭雲天想畀古阿明擔任美術課代表，但係俾學校反對，最終，另一位叫林志鴻嘅男仔擔任呢個職位，因為林志鴻嘅爸爸喺村裏面有好大嘅名氣同好高嘅聲望。喺經歷咗無數次失望同挫敗之後，郭雲天終於發現自己嘅幻想喺現實面前係幾咁幼稚同好笑，佢選擇放棄，靜靜離開咗學校。郭雲天帶咗古阿明嘅畫作參賽並獲得世界比賽第一名，但係阿明已經病死咗，只能夠由佢嘅父母代為領獎。

## 出面網頁
*
*
*
*
*
雙縫實驗

**雙縫實驗**（），又可以叫**雙狹縫實驗**或者**雙罅實驗**，係物理學上嘅一種實驗，專門用嚟展示一樣嘢有波動噉嘅特性。如果一樣嘢係波動，噉呢樣嘢通過雙罅實驗當中塊版上面嗰兩條好細嘅罅（**雙罅**）嗰陣，會出現干涉嘅情況，因而睇到干涉圖案。

响 1801 年有物理學家用呢種實驗，證實光係種波動。

## 基本諗頭

波動係指傳送能量嘅擾動。聲係波動，而好似光等嘅電磁波都屬於波動。波動有好多種特性，其中一種係佢哋能夠有干涉嘅現象。

干涉係一種物理現象：當有兩股波動喺空間嘅某個位相遇嗰陣時，佢哋會互相增強或者抵消；例如有兩條相干（指兩股波動頻率同波形一樣）嘅光，如果佢哋同時照落去一塊屏幕嘅某一點上面，佢哋會互相增強或者抵消，增強嘅話嗰點會光咗，而抵消嘅話嗰點會暗咗；依家想像下圖噉，觀察者由正上方望落去，有股波動向右手邊行進，撞到一塊黃色嘅平面，塊平面令到股波動唔能夠繼續正常前進，但塊平面上面有兩條幼嘅罅，通過呢兩條罅嘅波動會喺黃色平面後嘅空間當中進行干涉，喺某啲位度佢哋會互相增強，而喺某啲位度佢哋會互相抵消，形成干涉圖案。

喺物理學對干涉嘅研究上仲有得計數，精確噉計出啲互相增強嘅位同埋啲互相抵消嘅位分別會喺邊。

雙罅實驗帶出嘅一個重要諗頭係

## 電子實驗

例如電子（一種粒子）嘅雙罅實驗就好出名。想像下圖噉嘅佈置：喺呢場實驗入面，啲物理學家射一束電子落一塊平面（灰色嗰塊嘢）度，塊平面上有兩條極幼嘅罅喺上面。

跟住落嚟物理學家就觀察到一個意想不到嘅現象－

呢個噉嘅觀察喺當時好有革命性：响古典物理學上，能量（波動定義上係傳送能量嘅擾動）同物質不溜都畀人認為佢哋係本質上就唔同嘅兩樣嘢；但電子雙罅實驗顯示，電子（已知係種物質）都可以有干涉嘅現象，即係話好似物質噉嘅嘢（最少喺某啲情況下）可以展示出能量噉嘅特性；喺 1924 年，法國物理學家路易·德布羅意發表咗篇博士論文，提出「粒子具有啲本來諗住係波動先至會有嘅性質」－佢仲進一步指每一粒粒子都有個波長（波長係波動先有嘅一種特性），而且一粒粒子嘅波長仲有得攞呢條式計出嚟

:\lambda_{Broglie}=\frac{h}{p}；[1]
當中 \lambda_{Broglie} 係粒粒子嘅波長，而 {p} 係佢嘅動量。呢啲實驗同諗頭，帶起咗物質波嘅概念。物質波係講緊「物質同能量本質上係同一樣嘢」，所以每一件物質都會有同佢相應嘅物質「波」。

即係話
*由上面嘅討論睇得出，電子雙罅實驗等嘅證據顯示，一啲本嚟諗住佢哋係物質嘅嘢具有能量先會有嘅特性－電子雙罅實驗就顯示咗電子好似波動噉，曉做干涉；
*同時另外一啲實驗又顯示，一啲本嚟諗住佢哋係能量嘅嘢，會有物質先會有嘅特性；
呢啲噉嘅證據，帶出咗所謂嘅波粒二象概念；而啲方程式亦都反映咗呢點－[1] 條式入面就將波長（能量先會有嘅一個物理量）同埋動量（物質先至會有嘅一個物理量）掕埋一齊。呢拃噉嘅研究，打破咗古典物理學界「能量同物質係兩樣本質上就唔同嘅嘢」噉嘅諗法，係量子力學理論嘅根基之一。

## 睇埋
*光電效應
*舒定牙貓

## 註釋

## 歐詞

## 引咗
查理王子

**查理王子**可以係：
## 英國
### 王子
*查理斯·愛德華·路易·約翰·斯圖亞特，占士七世同二世嘅孫仔
*查理斯·詹士·斯圖亞特，1629年出世，康和同羅撒西公爵，英倫、蘇格蘭同愛爾蘭國王查理斯一世嘅仔
*查理斯·斯圖亞特，1660年出世，劍橋公爵，詹士二世及七世嘅仔
*查理斯·斯圖亞特，1666年出世，肯德爾公爵，詹士二世及七世嘅仔
*查理斯·斯圖亞特，1667年出世，劍橋公爵，詹士二世及七世嘅仔
### 君主
*查理斯一世，英倫、蘇格蘭同愛爾蘭國王
*查理斯二世，英倫、蘇格蘭同愛爾蘭國王
*查理斯三世，聯合王國國王

## 法國
### 王子
*查理 (光頭查理最細嘅仔)，876年出世
*查理 (法王路易四世二仔)，945年出世
*查理 (下洛林公爵)，西法蘭克國王路易四世嘅仔，953年出世
*查理 (瓦盧瓦伯爵)，法蘭西國王菲臘三世嘅仔
*查理·瓦盧瓦，1386年出世，法蘭西國王查理六世大仔
*查理·瓦盧瓦，1392年出世，法蘭西國王查理六世二仔
*貝里公爵瓦盧瓦嘅查理，法蘭西國王查理七世嘅仔
*查理·奧蘭德·瓦盧瓦，1492年出世，法蘭西國王查理八世大仔
*查理·瓦盧瓦，1496年出世，法蘭西國王查理八世三仔
*查理二世 (奧爾良公爵)，法蘭西國王法蘭西一世嘅仔
*貝里公爵查理，1686年出世，法蘭西國王路易十四嘅孫仔
*貝里公爵查理·費迪南，法蘭西國王查理十世嘅仔
### 君主
*查理曼，法蘭克國王，神聖羅馬帝國皇帝
*查理 (查理曼二仔)，曼恩公爵，法蘭克國王
*光頭查理，西法蘭克國王，神聖羅馬帝國皇帝
*查理 (光頭查理二仔)，847年出世，亞奎丹國王
*查理三世，西法蘭克國王
*查理四世，法蘭西國王
*查理五世，法蘭西國王
*查理六世，法蘭西國王
*查理七世，法蘭西國王
*查理八世，法蘭西國王
*查理九世，法蘭西國王
*查理十世，法蘭西國王

## 比利時
*法蘭德斯公爵查理王子，比利時國王亞厘畢一世二仔

## 盧森堡
*查理王子，盧森堡女大公莎樂嘅仔
*查理王子，盧森堡大公亨利嘅孫仔
表面波

**表面波**（）係泛指沿住兩種物質嘅交界（例如水同空氣）傳播嘅力學波動。表面波主要集中喺介面附近，而唔係深入物質內部。表面波嘅常見例子有海上便嘅波浪。

## 概論

喺物理學入便，波動係一種能量嘅傳播方式，唔使搬運物質，但會令介質振動。例如聲波係空氣粒子震動而傳播、光波係電磁場震動。

表面波通常發生喺一種密度高、一種密度低嘅物質之間，例如岩石同空氣、水同空氣之間。由於波集中喺表面附近，佢哋會產生特別嘅震動模式，令到地面、海面或者材料表層出現強烈擾動。

## 睇埋
*波動
*海浪
梁錦堂

**梁錦堂**(Eric Leung)，香港行為健康學者。

## 部分職銜

* 香港大學行為健康教研中心名譽講師
* 正念教研中心教學總監

## 關注議題
佢關注嘅議題主要環繞行為健康、善終離別、面對逆境。近年亦有推廣NLP同靜觀，有同香港路德會合作出版一啲呢啲議題嘅書籍。另外，佢亦有時會就呢啲議題接受傳媒訪問，同埋關注坊間一啲以催眠為名行騙嘅行為，例如，後來涉及賄選嘅親中派催眠師鍾詠淵被踢爆佢以性治療作招徠，過程要求病患自摸同捉手指以達致性高潮，梁錦堂就抨擊佢咁樣係性騷擾。

### 部分有關著作

* 2009年：《安然風雨裡游乎得失間 : 跨越逆境小錦囊》
* 2014年：《善別：向臨終者和逝者告別》
* 年份待查：《給父母與孩子的禮物-靜觀與自我關懷》、《身心靈全人健康之旅》

## 參考
Super Tiger

**Super Tiger**係香港一個期間限定嘅十人男子音樂組合，屬無綫電視旗下，2022年2月1號（虎年年初一）首度表演，初代成員包括羅天宇、許俊豪、丘梓謙、鄒兆霆、曾展望、林俊其、魏柏豪、劉展霆、李紹堅同宋懿芳。同年5月Super Tiger進行重組，羅天宇、鄒兆霆、曾展望、林俊其、魏柏豪、李紹堅退出，換入葉泓聲、林子超同邵展鵬，變成7人組合。不過之後就再冇用Super Tiger名義嘅演出，組合實際上處於解散狀態。

## 參考

## 睇埋
*After Class
*LOONG 9
黃奕斌

**黃奕斌**（，）本名黃熙弘，係香港無綫電視歌唱節目《聲夢傳奇》第一季九強參賽者。佢早年喺星加坡讀書，之後升讀北京中央戲劇學院，再回流香港參加《聲夢傳奇》。佢2024年喺選秀節目《亞洲超星團》攞第八名，加入男子組合LOONG 9。

## 簡歷
### 早年生活
黃奕斌在香港出生，曾在南京及新加坡就讀中學，其後2019年以港澳台的身份以82分第一名成績考入北京中央戲劇學院話劇影視表演系。2020年中，還有一年才完成課程的他，為了返港參加由TVB舉辦《聲夢傳奇》而延期畢業。

### 演藝歷程
2017年4月，在南京就讀高中的黃熙弘參加由湖南衛視、芒果TV、天娛傳媒聯手打造的歌唱選秀節目《快樂男聲》，入圍南京分唱區50名選手之一，首輪比賽演唱王力宏歌曲〈小城大愛〉打入20強，惟最終10強不入未能進入全國賽。

2021年6月26日，黃奕斌於《聲夢傳奇》第一季比賽節目的第11集被淘汰出局，在最後九強止步。同年8月12至15日，他與《聲夢傳奇》一眾導師及14位參賽者於旺角麥花臣場館舉行四場《聲·夢飛行 First Live On Stage》演唱會，是其首個公開售票的演唱會。其後，他擔任《2021年度香港小姐競選》決賽表演嘉賓，並拍攝無綫電視青春歌舞校園劇《青春本我》，於劇中飾演患有注意力不足過動症的「胡曉剛」；10月完成拍攝個人戲份後北上內地，跟李俊辰及戴佳敏合作主演網絡劇《無相之城》。

2023年6月，黃奕斌完成畢業作品《哈姆莱特》話劇表演後，正式於北京中央戲劇學院畢業，8月，他入圍了由TVB與香港星空衛視合辦的大型選秀比賽《亞洲超星團》成為65名練習生之一，正式參戰。

2024年3月9日，黃奕斌在《亞洲超星團》總決賽名列第八名，成為男子組合LOONG 9（玖瓏少年）的一員。

## 作品
### 個人唱片

### 單曲

### 音樂錄像

### 音樂舞台劇

### 電視劇（無綫電視）

### 電視劇（內地）

### 綜藝 / 資訊節目

### 派台歌曲成績

* （*）仍在榜上
* （-）未能上榜
* （×）沒有派往該台

## 演唱會 / 音樂會

## 獎項及提名

## 參考

## 出面網頁
*黃奕斌喺tvb.com嘅資料
*
*

類:無綫電視男藝員
林智樂

**林智樂**（，），係香港男歌手同演員，無綫電視大型歌唱真人騷《聲夢傳奇》第一季九強參賽者，星夢娛樂旗下廠牌「」男歌手。佢被指同無綫藝人陸永權同陸浩明似樣。

## 簡歷
林智樂喺佛教孔仙洲紀念中學讀中學，中三本來英國錄取咗佢，但係為咗報名參加無綫電視歌唱選秀節目《聲夢傳奇》，16歲嘅佢由英國返香港參加比賽，結果成功入圍。佢係比賽入面最後生嘅男參賽者，之後喺節目第10集被淘汰出局，九強止步。佢已經完成咗中學課程，依家暫時停學，專心發展娛樂事業。

2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《》演唱會，係佢所參與嘅第一次公開賣飛嘅演唱會。

2021年12月，無綫電視青春歌舞校園劇《青春本我》播出，林智樂喺劇入面飾演富二代「高富力」，同孫漢霖有對手戲。呢個角色仲首度入圍《萬千星輝頒獎典禮2022》「最受歡迎電視男角色」同「最佳男配角」。2022年7月，林智樂喺無綫電視劇集《回歸》入面飾演「關東海」，演出亦獲得好評。

林智樂喺18歲生日嗰年上載咗一首翻唱葉蒨文嘅歌《零時十分》。林智樂亦擅長畫畫。曾喺學員生日送學員自畫像做禮物。

林智樂好喜歡香港嘅作曲家澤日生嘅作品。 當知自己要出個人單曲，就同公司提出邀請澤日生幫自己嘅單曲作曲，亦得到澤日生嘅答應，而填詞係林若寧。

他亦曾幫無綫電視台慶劇《下流上車族》演唱插曲《一生何求》。同埋參與咗一啲合唱歌曲，例如東奧節目主題曲《奪金》、賀年歌曲《想要乜嘢都可以》。

現時擔任港台節目《港樂·講樂》嘅主持人。

## 比賽經歷
### 《聲夢傳奇》

## 音樂作品
### 單曲

### 派台歌曲成績

*（*）喺榜上
*（-）未能上榜
*（×）冇派去該台

## 演出作品
### 電視劇（[[無綫電視]]）

### 綜藝節目（[[無綫電視]]）

### 綜藝節目（[[香港電台]]）

## 演唱會／音樂會
### 非個人音樂會

## 廣告同代言

## 獎項及提名

## 參考

## 出面網頁

* 
*
*林智樂 Youtube 頻道
*

類:無綫電視男藝員
關懷愛滋

**關懷愛滋**（英文：AIDS Concern）係一個香港嘅非政府組織，得到香港賽馬會慈善信託基金支持，組織喺1999年成立，依家嘅行政總裁係齊治之（Andrew Chidgey）。組織目的在於阻遏愛滋病病毒傳播，消除社會對感染者嘅負面標籤。

## 部分活動同工作紀錄
* 2007年：參與蘭桂坊嘉年華，開設攤位推廣愛滋教育，亦係活動受惠機構
* 2019年：推出愛滋病病毒自我檢測工具
* 2022年：「Me and My Healthcare Provider」計劃：同國際愛滋病學會、生物製藥公司吉利德科學合辦，鼓勵本地HIV感染者分享佢哋同醫護人員之間嘅故事並表達謝意

另外，部分獲邀請參與佢哋活動嘅藝人包括：森美、陳健安、曾比特等。

## 部分關注議題
### 關注愛滋病感染者心理困擾同被逼揭露病歷問題
佢哋認為雖然醫學有一定進步，藥物可以控制愛滋病毒做到U=U，但公眾認知未有提升，仍然對愛滋有唔少誤解，令確診者承受好大壓力，甚至釀成自我孤立嘅局面，出現焦慮、抑鬱，患情緒病。佢地亦留意到醫療系統入面對佢進行咗嘅一啲無意標籤，推動醫護人員作出改變。

### 治療愛滋嘅虛假醫學信息
佢哋亦不時會回應關於治療愛滋嘅虛假醫療信息，例如，曾經涉及性騷擾病患同後來涉及賄選嘅親中派催眠師鍾詠淵，喺2013年就曾經喺網上賣廣告聲稱可醫治愛滋病，四個月電療收費29萬元，更聲稱唔成功唔收錢。有感染者上門了解嘅時候，佢建議感染者停止進行緊嘅雞尾酒療法。關懷愛滋當時就回應，批評佢誤導同罔顧感染者生命。

## 參考


## 出面網頁
* 官方網站
韓耀庭

**韓耀庭**，香港經營工作者及傳媒人，曾經喺無綫電視同蘋果日報工作。

## 影視工作
韓耀庭曾經為九部電影擔當編劇，包括《陰陽路九之命轉乾坤》、《陰陽路十之宣言咒》、《少年刀手》，亦曾經參與一啲電視劇製作，例如《謎情家族》、《同撈同煲》、《本草藥王》、《十萬噸情緣》、《怪俠一枝梅》、《西廂奇緣》、《追魂交易》、《賭場風雲》同《亂世佳人》‎等。

## 事件
### 採訪工作被親中派鍾詠淵攻擊
韓耀庭曾經訪問後來被揭發涉及賄選同性騷擾等爭議嘅親中派催眠治療師鍾詠淵。當時鍾詠淵以性治療作招徠，甚至要求病患自摸同捉手指以達致性高潮，港大心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。另外，佢亦喺個人社交網站入面話自己係耶穌，又大講咸濕IQ題同侮辱一啲客人。鍾詠淵之後曾經上載短片，點名反駁韓耀庭同另一蘋果日報記者李凱琳，又攻擊有關女記者話佢性冷感。

### 向胡錦濤發問關於港人平反六四問題被押走
喺2012年中，中國國家主來港訪問，韓耀庭喺灣仔向胡錦濤關於港人平反六四嘅問題，但提問被警方以太大聲影響秩序為理由。強行帶走。近十分鐘事件，事件成為咗國際新聞。之後，韓耀庭更加正式投訴，要求警方同保安局交代。韓耀庭有提到，胡錦濤參觀啟德發展區期間，唔只一名記者喺採訪區入面高聲提問，但就只係拉佢一個，又批評警方濫權。

## 參考
孫漢霖

**孫漢霖**（，）係香港男歌手同演員，無綫電視歌唱選秀節目《聲夢傳奇》第一季參賽者，而家係無綫電視經理人合約藝員兼星夢娛樂旗下音樂廠牌「」男歌手。

## 簡歷
孫漢霖細個嘅夢想係做歌手。18歲佢開始做商場維修員。2020年因為參加無綫電視歌唱選秀節目《聲夢傳奇》而辭職。2021年喺《聲夢傳奇》第6集被淘汰出局，十三強止步，之後簽約無綫電視成為旗下經理人合約藝員，喺藝員訓練班做旁聽生。

2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage》演唱會，係孫漢霖參與嘅第一次公開售票演唱會。

2021年12月，由一班《聲夢傳奇》學員同《盛·舞者》參賽者主演嘅青春校園電視劇《青春本我》播出，孫漢霖喺劇入面飾演學霸「胡基」，係佢第一次參演電視劇。 

2022年，孫漢霖拍無綫電視劇《回歸》。同年5月，同另一個聲夢學員何晉樂合唱無綫電視劇《雙生陌生人》主題曲《身份對調》。

2022年10月7日，孫漢霖推出第一首個人單曲《藍顏知己》，正式出道。

## 感情生活
孫漢霖喺《聲夢傳奇》被淘汰出局之後，同學員文凱婷傳出緋聞，不過兩人都否認有關傳聞。

## 比賽歷程
### 《[[聲夢傳奇]]》

## 演出作品
### [[電視劇]]（[[無綫電視]]）

### 綜藝節目（[[無綫電視]]）

## 音樂作品
### 單曲

## 演唱會／音樂會

## 廣告同代言

## 獎項及提名

## 參考資料

## 出面網頁

* 
*
*
林沚羿

**林沚羿**（，）係香港女歌手同演員，香港無綫電視歌唱選秀節目《聲夢傳奇》第一季第十四強參賽者，而家係無綫電視經理人合約藝員兼星夢娛樂旗下廠牌「」女歌手。

## 個人經歷
### 個人背景
林沚羿係武術指導兼演員林迪安嘅千金，「沚羿」呢個名係由香港風水師所賜。林沚羿由2、3歲開始學唱歌，小學3年級參加學校合唱團。林沚羿3歲嗰陣畀導演森雷米（Sam Raimi）睇中，有份演出《蜘蛛俠2》，更加同飾演「蜘蛛俠」嘅杜比麥奎爾（Tobey Maguire）有對手戲，飾演被「蜘蛛俠」喺火場入面救出嚟嘅細路女。林沚羿返香港之後，即刻有片商再邀請佢拍戲，喺《》扮演苗僑偉個女。17、18歲由港島中學畢業之後，林沚羿去咗韓國自薦做實習生但係失敗，之後就去咗英國讀書，再之後返香港喺無綫電視節目《娛樂大家》做兼職。

### 2020年到而家：參加《[[聲夢傳奇]]》入行
2020年中，林沚羿報名參加無綫電視大型歌唱選秀節目《聲夢傳奇》，結果成功入圍。林沚羿喺2021年節目第2集演唱莫文蔚歌曲《如果沒有你》之後晉級。佢喺第4集演唱Beyond歌曲《喜歡你》被淘汰出局，14強止步，之後開始參與無綫電視綜藝節目。2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《》演唱會，係林沚羿參加嘅第一次公開賣飛演唱會。同年12月，由一眾《聲夢傳奇》學員同《盛·舞者》參賽者主演嘅青春校園電視劇《青春本我》播出，林沚羿喺劇入面飾演欺凌者「馮樂詩」，演技得到同劇演員一致認同，亦係佢第一次參演電視劇。

2022年，佢成為23位J2ers其中之一。

## 比賽經歷

### 《[[聲夢傳奇]]》
*分數取決於25位評判畀嘅燈數，滿分係25分。

## 演出作品
### 電視劇（無綫電視）

### 綜藝節目（無綫電視）

### 電影

## 音樂作品
### 單曲

### 派台歌曲成績

*（*）上榜中
*（-）未能上榜
*（×）冇派去嗰個台

## 演唱會／音樂會

### 非個人演唱會

## 廣告同代言

## 獎項同提名

## 參考

## 出面網頁

* 
*
宋懿芳

**宋懿芳**（，），原名**宋濟垣**，係香港男藝人，畢業於，花名肥豬，2021年無綫電視藝員訓練班學員，畢業後加入無綫電視。

2022年2月1號（虎年年初一）開始成為期間限定嘅男子音樂組合Super Tiger成員。

2023年5月，宋懿芳突然收到追數訊息，對方聲稱佢係「TVB配音組陳欣」嘅擔保人，令宋懿芳無辜捲入「欠債」風波。

## source

## 出面網頁
* 
*
蔡愷穎

**蔡愷穎**（，）係香港女歌手同演員，無綫電視唱歌真人騷《聲夢傳奇》第一季參賽者，而家係無綫電視藝員兼星夢娛樂旗下廠牌「」女歌手。

## 個人經歷
### 2003年至2019年：早年生活
蔡愷穎早年就讀大埔舊墟公立學校 (寶湖道)同王肇枝中學，之後修讀香港教育大學嘅創意藝術與文化榮譽文學士（音樂）課程。2019年，佢曾經參加由大埔區文藝協進會同大埔區青年活動委員會合辦嘅大埔區青少年暑期活動歌唱比賽2019，喺初賽演唱陳詠桐嘅《說散就散》，最後喺決賽攞第一。

### 2020年到而家：參加《[[聲夢傳奇]]》入行
2020年中，蔡愷穎報名參加無綫電視歌唱選秀節目《聲夢傳奇》，結果成功入圍，擁躉名「河粉」，最終喺節目第2集演唱容祖兒歌曲《心之科學》後以4分低分被淘汰出局，15強止步，，之後開始參加無綫電視綜藝節目。2021年8月12至15號，《聲夢傳奇》導師同15位參賽者喺旺角麥花臣場館舉行四場《》演唱會，係蔡愷穎所參加嘅第一次公開賣飛演唱會。同年12月，由《聲夢傳奇》學員同《盛·舞者》參賽者主演嘅青春校園電視劇《青春本我》播出，蔡愷穎喺劇入面飾演「盧麗勝」，係佢第一次參演電視劇。

## 比賽歷程
### 《[[聲夢傳奇]]》

## 音樂作品
### 單曲

### 派台歌曲成績

*（*）仍喺榜上
*（-）未上榜
*（×）冇派往嗰個台

## 演出作品
### 電視劇（[[無綫電視]]）

### 綜藝節目（[[無綫電視]]）

## 廣告同代言

## 演唱會／音樂會

## 獎項同提名

## 註

## 參考

## 出面網頁

* 
*
*
*
Bitconnect

（縮寫：）被認為係加密貨幣界入面最出名嘅龐茲騙局之一，宣稱每日可得到1%嘅報酬率。 2018年1月16號，Bitconnect平台關閉，貨幣價值暴跌，2018年8月10號後，終止所有交易。

## 參考
電影監製

**電影監製**（，英文：Film producer），係管理成套電影拍片嘅專案管理工作。無論係喺製作公司返工抑或係獨立工作，監製都需要計劃同協調電影製作嘅唔同方面，例如揀劇本； 協調寫作、導演、編輯； 而且安排融資。 

## 攷
1929年華爾街股災

**1929年華爾街股災**（，）係美國史上最嚴重嘅股災之一。

華爾街股災最先喺1929年10月24號星期四發生，但股市嘅暴跌要到10月28號星期一同埋10月29號星期二先真正嚟料。呢次股災唔單止提早為經濟衰退敲響警號，亦標誌住美國同全球廣泛地區步入長時間嘅大蕭條。至於華爾街股市喺股災發生後，股市急跌嘅情況持續咗成個月咁耐。

## 拎
* 華爾街股災同大蕭條，BBC「GCSE教材」
華迪史洛史匹曼

**華迪史洛史匹曼** （，，）係波蘭嘅猶太裔鋼琴家同作曲家，因2002年電影《鋼琴戰曲》而為人所熟識，片入面嘅史匹曼由艾哲倫保迪扮演。

## 出面網頁

類:波蘭鋼琴家
類:波蘭作曲家
鎌田俊哉

**鎌田俊哉**（；；），係日本音樂製作人、作曲家。

## 主要作品
### 電影、廣告、音樂劇作品
* 日本電視台 2004年雅典奧運會主題曲 
* 電影《君を忘れない》音樂製作
* Panasonic、Coca-Cola、House、明治、TOYOTA、日產等電視廣告音樂

## 參考
中國哲學

**中國哲學**（）起源喺春秋戰國時期，即被係畀人嗌做「百家爭鳴」嗰陣時，佢嘅特點係思想同文化嘅顯著發展。就算中國哲學大部分喺戰國時期先開始，但中國哲學嘅元素已經存在咗幾千年咁耐。 有啲可以喺《易經》度搵到，呢本書係一部古老嘅占卜綱要，至少可以追溯到公元前 672 年。正正喺戰國時期，出現咗中國主要哲學流派——儒家、法家同道家，以及後嚟變得冇乜人識嘅哲學流派，例如農家、墨家、陰陽家同名家噉。即使喺現代社會，儒家思想仍然係中國社會嘅禮儀信條。
靜觀

**靜觀(Mindfulness)**係指有意識而唔帶批判咁，留心當下時間而升起嘅專注力，將專注力放在當下。靜觀可以令我哋以開放同接納嘅態度，同當下嘅經驗相處，並作出善巧嘅選擇同埋回應。靜觀嘅核心包括專注（Concentration）同覺察（Awareness）。雖然靜觀嘅哲理同技巧源自佛教，但佢嘅本質係關乎生活嘅智慧，是一種有系統嘅自我認識同埋培育生活智慧嘅過程，適合任何宗教背景嘅人士修習。

## 參考
CHOKKAKU

**CHOKKAKU**（；本名**島田直**；），係日本音樂製作人、編曲人同音樂人。

## 音樂作品
;安蘭Kei
*「THE ROSE」（編曲）
*「優秋」（編曲）
*「あなただけが GEU DAE MANI」（編曲）
*「Blues Requiem」（編曲）
*「La Vie en Rose」（編曲）
*「砂漠の花」（編曲）
*「Flower F」（編曲）
*「World Is Beautiful」（編曲）
*「My Memory」（編曲）
*「ひとかけらの勇気 (A PIECE OF COURAGE)」（編曲）

## 參考

## 出面網頁
* CHOKKAKU - TIME MACHINE-PROJECT
*  CHOKKAKU - Banana Jam Official
* CHOKKAKU - Musicman-NET
Fantastic Baby

《**Fantastic Baby**》係韓國男團BIGBANG嘅歌。呢首歌喺2012年2月29號以單曲形式喺數碼下載同串流媒體由YG娛樂發行。

## 榜單

### 週榜

### 月榜

### 年榜

## 銷售同認證

## 發行歷史

## 參考
俄羅斯-烏克蘭危機

**俄羅斯-烏克蘭危機**係俄羅斯同烏克蘭戰爭嘅一部份。2021年3月開始，俄羅斯喺烏克蘭邊境陳兵10萬，話咁做係為咗阻止北約擴張令烏克蘭成為北大西洋公約組織嘅成員國，威脅俄羅斯嘅國家安全。呢個係俄羅斯自2014年吞併克里米亞以嚟最大規模嘅軍事行動。

俄羅斯嘅軍事行動引發咗一場國際危機，俄羅斯入侵烏克蘭成為各界嘅擔憂。衛星圖片顯示俄軍部署裝甲、導彈同其它重型武器。2021年6月，俄羅斯撤回咗部份駐兵，但到咗10月至11月期間，危機再次升級。到12月，超過10萬個俄羅斯士兵再次喺邊境附近集結。而北約為咗應對俄軍集結，喺愛沙尼亞、立陶宛、拉脫維亞同波蘭部署咗大約4,000個士兵。

今次危機源於持續已久嘅俄烏戰爭，呢場戰爭始於2014年，喺2021年初出現咗升級。2021年12月俄羅斯外交部發表咗一份談判草案，主要內容包括北約要確保烏克蘭唔會成為北約成員國，唔吸收原蘇聯加盟共和國加入北約，北約減少喺東歐嘅駐軍等要求，作為俄羅斯從烏克蘭邊境撤軍嘅條件。而北約就反擊俄羅斯，話對北約成員資格冇否決權，唔同意停止北約嘅擴張，又拒絕俄羅斯嘅要求。之後美國同其它北約成員國警告話，如果俄羅斯入侵烏克蘭，將會對俄展開大規模經濟制裁行動。2022年1月，美國國務卿布林肯同俄羅斯外交部長拉夫羅夫喺日內瓦舉行會談，不過收效甚微，談判唔能夠為緩解俄烏危機起到作用。2022年1月26號，美國同北約以書面正式拒絕俄羅斯提到「北約唔東擴、烏克蘭唔加入」嘅立場。

有分析人士將呢場危機描述為冷戰以嚟最嚴重嘅危機之一。亦有人認為呢場危機類似美蘇冷戰嗰陣嘅古巴導彈危機，更加有人將今次危機視為第三次世界大戰嘅誘因之一。

## 參考
Vybz Kartel

**Vybz Kartel**（；本名），係牙買加雷鬼樂歌手、作曲家、音樂製作人同企業家。

2014年，佢因為殺人罪被判終身監禁，至少要坐35年先可以申請假釋。不過佢喺獄中仍然有出新歌。

## 音樂作品
### 專輯

### 細碟
* 2009: *GAZA*
* 2010: *Raw - EP*
* 2011: *The Gaza Don*
* 2011: *Colouring Book*
* 2012: *Stronger We Get*
* 2012: *Amsterdam*
* 2012: *Mentally Free*
* 2013: *Time To Be Free*
* 2021: *X-Rated*

### 單曲

#### 客串作品

### 表演嘉賓

## 參考
Afrojack

**Afrojack**（本名；；），係荷蘭DJ、音樂製作人同混音師。

## 音樂作品

**[[Forget the World (Afrojack album)|Forget the World]]* (2014)

## 參考

## 出面網頁

*
*
*
Together (蔡依林專輯)

《**Together**》係臺灣歌手蔡依林嘅一張精選輯，2001年11月6號響環球音樂同大聲音樂發行。呢隻碟收咗蔡依林喺環球音樂時期嘅16首歌、14支MV同埋《Lucky Number》嘅幕後花絮影片。之後，環球音樂透過大聲音樂表示唱片市場競爭激烈，希望蔡依林幫呢隻碟錄製一至兩首新歌，佢哋仲表示將透過律師同蔡依林方面作出協調。同年11月14號，媒體表示呢隻碟發行之後喺臺灣嘅銷量超過1.6萬張。

## 曲目

## 榜單
### 年榜成績

## 發行歷史

## 參考
打電話問功課

**打電話問功課**係香港喺1980年代為小四至中三學生而設嘅免費電話功課輔導熱線，電視教育節目喺1985年5月至1990年9月播出，由香港電台電視部聯同香港教育專業人員協會（教協）製作，逢禮拜一至五提供一條功課輔導熱線：3-384838，每日由教協嘅志願教師喺收工之後，喺指定時間嘅六個鐘裏面，透過電話熱線為學生解答功課嘅問題，並喺每日下晏有半個鐘嘅電視直播。

當中有部份學生常問或者比較特別嘅問題，會特別安排喺電視節目播放時段解答，並有教師喺電視度講解。節目嘅主持人亦係教協嘅志願教師，

由於喺1980年代嘅香港，除咗比較有錢嘅屋企之外，一般家庭好少能夠負擔補習嘅費用，而當時補習社喺香港亦未開始普遍，呢個節目為一般學生填補咗學校教育同私人補習班嘅不足。

## 睇埋
*上網問功課

## 出面網頁
*RTHK Memory 海報系列：打電話問功課
電音舞道館

《**電音舞道館**》（）係臺灣歌手蔡依林嘅第1張混音專輯，2002年4月2號響環球音樂同大聲音樂發行；呢隻碟收咗蔡依林喺環球音樂時期嘅12首歌曲重混版本。

## 曲目

### 單曲
**CD**
# 《Show Your Love+愛上了一條街+You Gotta Know》－4:50

## 發行歷史

## 參考